text:
31 gennaio 2008
Sistemazion dal monument dal taramot
Vuê o ai voie di fevelâ di une cuestion une vore delicade che e cjape dentri aspiets emotîfs e di ricuart.
A Maian in vie Rome, di front de farmacie, agns indaûr al è stât realizât un monument par ricuardâ lis diviersis vitimis che li a son stadis par cause dal taramot dai 6 di Mai dal 1976.
Di fat, ta chê aree al jere un dai doi condominis che a son colâts ta chê sere. Par volê de fameis la zone e je stade dedicade ae lôr memorie cu la costruzion di un monument che al presente diviers simbui: la aghe che e rapresente la vite, i mûr che a simbolizin l'edifici ceh al jere prime, une frase di Pasolini e vie indevant.
Cul timp chest monument al à tacât a vê cualchi problemut e dopo che il comun al à za proviodût ae sistemazion dal implant idraulic, cumò e sarès la ocasion par dâi une sistemade complessive.
O vin fat une comission e nus àn dit cuâl che al sarès l'intervent, che mi cjate dacuardi su cuasi dut.
I lavôrs (in dut 30.000 euros) a previodaressin la sistemazion dal implant di iluminazion (cuasi 15.000 euros), la sistemazion dal vert e la rifrescjade dai mûrs perimetrâi.
Come che o ai za dit, mi semee just meti a puest chel simbul che al à chê di ricuardâ i tancj muarts che a son stâts a Maian ai 6 di Mai dal 1976 (in dut 131, il secont numar di vitimis dopo Glemone). Cun di plui o pensi che al sedi impuartant fâ capî e insegnâ ai fruts des scuelis ce che al è sucedût e parcè che al è stât fat chest monument.
Mi è vignude cualchi perplessitât cuant che o ai sintût che si volarès meti une lapide in piere di Torean (alte 60 cm, lungje 520 cm e di spessôr 3 cm) cui nons dai 131 muarts incidûts (cu lis letaris dai nons altis 3 cm). Il cost di cheste lapide al varès di jessi di 5000 euros (1/6 dal totâl de spese: intun prin moment a vevin pensât di fâle di bronç, ma e sarès vignude a costâ inmò di plui) e e varès di jessi metude li che al è il salt di aghe. Tal cimitieri di Maian, intune capele, e je une lapide similâr cun za ducj i 131 nons des vitimis.
O ripet: o soi convint ancje jo che chest spazi al vedi di jessi mantignût in ordin, ma secont me forsit si podarès valorizâ la memorie in maniere plui eficace cun altris iniziativis e no tornant a scrivi in nons suntun piere, che tra l'altri e je za presinte tal cimitieri. Pluitost o condividarès di plui un panel (magari cuntune planimetrie e lis didascaliis) che al fasi capî lis motivazions e la simbologjie doprade pe realizazion dal monument stes.
Cumò o volarès sintî di bande dai letôrs se a condividin cheste sielte, parcè che se ancje mi soi declarât perplès su cheste sielte, se mi ven motivade e mi jude a capî, o pues simpri sclarîmi lis ideis e magari valutâ in maniere divierse cheste part di intervent.
(te foto: i funerâi fats tal cimitieri di Maian juste cualchi zornade dopo de scosse sismiche)
A Maian in vie Rome, di front de farmacie, agns indaûr al è stât realizât un monument par ricuardâ lis diviersis vitimis che li a son stadis par cause dal taramot dai 6 di Mai dal 1976.
Di fat, ta chê aree al jere un dai doi condominis che a son colâts ta chê sere. Par volê de fameis la zone e je stade dedicade ae lôr memorie cu la costruzion di un monument che al presente diviers simbui: la aghe che e rapresente la vite, i mûr che a simbolizin l'edifici ceh al jere prime, une frase di Pasolini e vie indevant.
Cul timp chest monument al à tacât a vê cualchi problemut e dopo che il comun al à za proviodût ae sistemazion dal implant idraulic, cumò e sarès la ocasion par dâi une sistemade complessive.
O vin fat une comission e nus àn dit cuâl che al sarès l'intervent, che mi cjate dacuardi su cuasi dut.
I lavôrs (in dut 30.000 euros) a previodaressin la sistemazion dal implant di iluminazion (cuasi 15.000 euros), la sistemazion dal vert e la rifrescjade dai mûrs perimetrâi.
Come che o ai za dit, mi semee just meti a puest chel simbul che al à chê di ricuardâ i tancj muarts che a son stâts a Maian ai 6 di Mai dal 1976 (in dut 131, il secont numar di vitimis dopo Glemone). Cun di plui o pensi che al sedi impuartant fâ capî e insegnâ ai fruts des scuelis ce che al è sucedût e parcè che al è stât fat chest monument.
Mi è vignude cualchi perplessitât cuant che o ai sintût che si volarès meti une lapide in piere di Torean (alte 60 cm, lungje 520 cm e di spessôr 3 cm) cui nons dai 131 muarts incidûts (cu lis letaris dai nons altis 3 cm). Il cost di cheste lapide al varès di jessi di 5000 euros (1/6 dal totâl de spese: intun prin moment a vevin pensât di fâle di bronç, ma e sarès vignude a costâ inmò di plui) e e varès di jessi metude li che al è il salt di aghe. Tal cimitieri di Maian, intune capele, e je une lapide similâr cun za ducj i 131 nons des vitimis.
O ripet: o soi convint ancje jo che chest spazi al vedi di jessi mantignût in ordin, ma secont me forsit si podarès valorizâ la memorie in maniere plui eficace cun altris iniziativis e no tornant a scrivi in nons suntun piere, che tra l'altri e je za presinte tal cimitieri. Pluitost o condividarès di plui un panel (magari cuntune planimetrie e lis didascaliis) che al fasi capî lis motivazions e la simbologjie doprade pe realizazion dal monument stes.
Cumò o volarès sintî di bande dai letôrs se a condividin cheste sielte, parcè che se ancje mi soi declarât perplès su cheste sielte, se mi ven motivade e mi jude a capî, o pues simpri sclarîmi lis ideis e magari valutâ in maniere divierse cheste part di intervent.
(te foto: i funerâi fats tal cimitieri di Maian juste cualchi zornade dopo de scosse sismiche)
30 gennaio 2008
Grazie a Glesie Furlane
O aprofiti par ringraziâ la Associazion Glesie Furlane che e à regalatât un carton di libris a la biblioteche comunâl dal gno paîs.
I titui regalâts a son a son passe 30 e pal plui a son libris che al veve scrit pre Antoni.
Cumò ancje i utents de nestre biblioteche a podaran cjatâ e lei i siei pinsîrs e lis sôs riflessions.
I titui regalâts a son a son passe 30 e pal plui a son libris che al veve scrit pre Antoni.
Cumò ancje i utents de nestre biblioteche a podaran cjatâ e lei i siei pinsîrs e lis sôs riflessions.
Publicât di Christian Romanini aes 00:02 Nessun commento:
Etichetis: amîs, associazions, culture, furlan, glesie furlane, identitât, libris, marilenghe, memorie, patrie dal friûl, pre Toni Beline, publicitât progrès, storie, tradizion, tutele
29 gennaio 2008
Il libri di Romanin, che no soi jo
Doman e je la presentazion dal libri di Romanin.
Ancje se al semearès che e fos publicitât autopromozionâl, achì si fevele di Fulvio Romanin, chel cence "i" parcè che al è origjinari di Fors Davôtri e no di Dartigne come gno nono e i Romanini di Borc di Clame.
Tornant al libri, ve ca la date, il puest e l'orari de presentazion:
Circul Arci ZOO
Vie Fiume 13 UDIN
Miercus ai 30 di Zenâr aes 9 di sere.
Ce si puedial anticipâ?
Ben, il titul al è NIARI ("neri" come che lu disin a Fors Davôtri), sottitul "Two pulp tales" (La Comugne, ed. Kappavu).
A son dôs contis noir cuntun ritmi coinvolzent, cinematografic. La lenghe dal autôr e je sflandorose, e passe dal talian al furlan te varietât di Fors Davôtri cun incursions di slang, regalant une gnove consapevolece al fevelâ miscliçât de ere globâl.
Leturis di Stefania Nonino e Giorgio Romanin.
Ancje se al semearès che e fos publicitât autopromozionâl, achì si fevele di Fulvio Romanin, chel cence "i" parcè che al è origjinari di Fors Davôtri e no di Dartigne come gno nono e i Romanini di Borc di Clame.
Tornant al libri, ve ca la date, il puest e l'orari de presentazion:
Circul Arci ZOO
Vie Fiume 13 UDIN
Miercus ai 30 di Zenâr aes 9 di sere.
Ce si puedial anticipâ?
Ben, il titul al è NIARI ("neri" come che lu disin a Fors Davôtri), sottitul "Two pulp tales" (La Comugne, ed. Kappavu).
A son dôs contis noir cuntun ritmi coinvolzent, cinematografic. La lenghe dal autôr e je sflandorose, e passe dal talian al furlan te varietât di Fors Davôtri cun incursions di slang, regalant une gnove consapevolece al fevelâ miscliçât de ere globâl.
Leturis di Stefania Nonino e Giorgio Romanin.
28 gennaio 2008
Fat 30, vuê o fâs 31!
Mi semee îr, ma al è za passât un an... e intant i Carnavâi a corin...
27 gennaio 2008
Se chest al è un om
Nol covente lâ a Auschwitz par dî "Sperìn che nol sucedi mai plui": baste lâ a Triest.
Ancje vie pal rest dal an, no dome vuê.
26 gennaio 2008
O soi di Farle
Intant che voaltris o cirîs di induvinâ cui che al è chel cul cartel picjât te schene, jo o fâs i compliments al neodotôr di Farle laureât a la Bocconi di Milan!
Brâf paisan! E se tu sês colegât, fasiti vîf! :-)
25 gennaio 2008
E vie lui...
Come che nus vise ancje Renzo Tondo...
24 gennaio 2008
E vie nô...
Tal ultin consei comunâl e je stade votade une mozion di censure a la zonte comunâl pe cuestion dal Cipaf: la perimetrazion (individuazion urbanistiche de zone di conferî al Consorzi, ndr), domandade dal Consei a metât dal 2007, no je stade presentade te riunion dal Cipaf dai 12 di Dicembar dal 2007 e cussì o sin restâts fûr. L'assessôr ai LLPP Aldo Zucchiatti (te foto) al à fat la relazion su ce che al è sucedût.
La votazion de mozion di censure a la zonte e je stade cussì: 8 contraris, 7 favorevui (minorance e Casciano), 1 astignût (jo).
La votazion de mozion di censure a la zonte e je stade cussì: 8 contraris, 7 favorevui (minorance e Casciano), 1 astignût (jo).
Ce sorte di cine
Come che o savês, o soi daûr a preparâmi par jentrâ tal magjic mont di aur dal cine.
Par tacâ a cjapâ confidence cun chest ambient, mi soi butât a viodi un cine che al passarà te storie (chi in bande il manifest, ndr)...
Bon bon, forsit le ai dite masse gruesse.... ma o soi inmò che o rît: "Spider porc, spider porc... il soffitto tu mi sporc..."
Par tacâ a cjapâ confidence cun chest ambient, mi soi butât a viodi un cine che al passarà te storie (chi in bande il manifest, ndr)...
Bon bon, forsit le ai dite masse gruesse.... ma o soi inmò che o rît: "Spider porc, spider porc... il soffitto tu mi sporc..."
23 gennaio 2008
Compliments a Maria Marceddu
La mê vicine di cjase, Maria Marceddu e je deventade presidente regjonâl dai Circui dai Sarts in F-VJ.
O soi propit content par jê e o soi convint che e lavorarà benon!
Marie e je ancje tal diretîf dal Circul di Udin, li che l'an passât e je deventade vicepresidente!
Brave Marie e bon lavôr!!!
O soi propit content par jê e o soi convint che e lavorarà benon!
Marie e je ancje tal diretîf dal Circul di Udin, li che l'an passât e je deventade vicepresidente!
Brave Marie e bon lavôr!!!
22 gennaio 2008
Un Tubet che al cjante
Ve ca une biele trasmission suntun argoment che al posarès semeâ contraditori: hiphop e il furlan. Gego che su SunsAtor di Massimo Garlatti Costa al interviste DjTubet (Mauro Tubetti di Nimis) e Dlh Posse.
DjTubet part1
DjTubet part2
DLH Posse
DjTubet part1
DjTubet part2
DLH Posse
Stelutis alpinis
Torzeonant te grande Rêt, ogni volte tu cjatis alc di biel. O ringrazii chest Ma7174 che su youtube al à metût un biel video cu la cjançon Stelutis Alpinis di Arturo Zardini.
Us met achì il video e il test di cheste splendide poesie in musiche dedicantle a ducj i furlans che a son ator pal mont.
Stelutis alpinis
Se tu vens ca sù tes cretis,
là che lôr mi àn soterât,
al è un splaç plen di stelutis:
dal gno sanc al è stât bagnât.
Par segnâl, une crosute
e je scolpide li tal cret:
tra chês stelis e nas la jerbute,
sot di lôr jo o duar cuiet.
Cjol, sù, cjol une stelute:
je e ricuarde il nestri ben.
Tu i darâs une bussadute,
e po platile tal sen.
Cuant che a cjase tu sês sole
e di cûr tu preis par me,
il gno spirt ator ti svole:
jo e la stele o sin cun te.
21 gennaio 2008
Gjernazie maladete
Cheste me à mandade Marco De Agostini e le publichi vulintîr:
Cheste e je la traduzion furlane di un “lament” in lenghe siciliane di un poete di Acireale dal votcent, Lionargo Vigo, une “poesie-cjantade dedicade ai puars criscj de ducee di Bronte”. De poesie si cjatin almancul dôs versiôns parcè cuant che fo publicade e fasè scandul e dutis lis copiis a forin secuestradis.
E trate de indole dal popul sicilian che al sta simpri a lamentâsi cuintri i potents e il guvier ma tal moment di gambiâ lis robis si tire indaûr, ancje parcè al è cinichementri cunvint che “ si scuen gambiâ dut par no gambiâ nuie”, cence rivâ a capî che cul so imobilisim al devente manutengul de sô disgracie. Il racli al podarès jessi ancje un mieç no violent. La poesie-cjançon e je un invît a no spietâ che a sedin chei altris a mudâ lis robis par nô, ma a cjapâ in man lis brenis dal nestri destin.
Gjernazie maladete
Tu ti lamentis, ma ce ti lamentistu?!
Cjape un racli e scusse i dincj.
Un sotan, za timp, intune place,
al preave Crist in crôs e i contave:
“Crist, il gno paron mi strapace,
mi trate come un cjan di strade,
mi gafe dut cu la sô manate,
nancje la mê vite al dîs che e je mê,
distermine Gjesù cheste gjernazie maladete,
distirpile Gjesù, fâlu par me,
fâlu par me".
Tu ti lamentis, ma ce ti lamentistu?!
Cjape un racli e scusse i dincj.
Crist al rispuindè de crôs:
“Ti si sono, par câs, crevâts i braçs?
Cui che al vûl justizie se fasi di bessôl,
nissun aromai le fasarâ mai plui par te.
Se tu sês un om e no tu âs ancjemò pierdude la reson,
scolte ben cheste mê sentence,
parcè che jo inclaudât in crôs no sarès
se o vès vût fat ce che o sugjerîs a te.
Achì jo inclaudât in crôs no sarès”!
Tu ti lamentis, ma ce ti lamentistu?!
Cjape un racli e scusse i dincj!!!
E nô furlans? Cuant cjaparìno sù un racli?
(libare traduzion di Marc De Agostini)
Cheste e je la traduzion furlane di un “lament” in lenghe siciliane di un poete di Acireale dal votcent, Lionargo Vigo, une “poesie-cjantade dedicade ai puars criscj de ducee di Bronte”. De poesie si cjatin almancul dôs versiôns parcè cuant che fo publicade e fasè scandul e dutis lis copiis a forin secuestradis.
E trate de indole dal popul sicilian che al sta simpri a lamentâsi cuintri i potents e il guvier ma tal moment di gambiâ lis robis si tire indaûr, ancje parcè al è cinichementri cunvint che “ si scuen gambiâ dut par no gambiâ nuie”, cence rivâ a capî che cul so imobilisim al devente manutengul de sô disgracie. Il racli al podarès jessi ancje un mieç no violent. La poesie-cjançon e je un invît a no spietâ che a sedin chei altris a mudâ lis robis par nô, ma a cjapâ in man lis brenis dal nestri destin.
Gjernazie maladete
Tu ti lamentis, ma ce ti lamentistu?!
Cjape un racli e scusse i dincj.
Un sotan, za timp, intune place,
al preave Crist in crôs e i contave:
“Crist, il gno paron mi strapace,
mi trate come un cjan di strade,
mi gafe dut cu la sô manate,
nancje la mê vite al dîs che e je mê,
distermine Gjesù cheste gjernazie maladete,
distirpile Gjesù, fâlu par me,
fâlu par me".
Tu ti lamentis, ma ce ti lamentistu?!
Cjape un racli e scusse i dincj.
Crist al rispuindè de crôs:
“Ti si sono, par câs, crevâts i braçs?
Cui che al vûl justizie se fasi di bessôl,
nissun aromai le fasarâ mai plui par te.
Se tu sês un om e no tu âs ancjemò pierdude la reson,
scolte ben cheste mê sentence,
parcè che jo inclaudât in crôs no sarès
se o vès vût fat ce che o sugjerîs a te.
Achì jo inclaudât in crôs no sarès”!
Tu ti lamentis, ma ce ti lamentistu?!
Cjape un racli e scusse i dincj!!!
E nô furlans? Cuant cjaparìno sù un racli?
(libare traduzion di Marc De Agostini)
20 gennaio 2008
Une fevelade cun Marco De Agostini
Vuê o ai stât a Grau. No soi un che al frecuente chel paîs: o soi om di tiere (miôr se cuntun tic di culine) e no di mâr.
Ma cheste volte mi soi mot parcè che mi à cirût Marco De Agostini, (te foto cul so cjan, intant che al ten di voli Triest vie mâr) segretari politic dal Moviment Friûl.
Mi à fat plasê.
Mi à fat plasê parcè che nol capite ogni dì che un segretari politic ti ciri parcè che al à voie di fevelâti e di cognossiti.
Mi à fat plasê parcè che al jere un pôc di timp che o vevi cheste curiositât di cognossi il Moviment Friûl, che fint cumò o vevi let dome sui gjornâi o sintût di tiercis personis.
O vin fat une lungje fevelade di politiche, dal Moviment Friûl, de storie di chest partît, di cemût che al è vuê il Friûl... e vie indevant.
Plui che altri jo o ai scoltât, stant che Marco De Agostini a 'nd à viodudis tantis e la peraule no i mancje: dal sigûr un bon oratôr che al à ce dî.
Mi à ancje segnalât il sît dal Moviment Friûl cul stampon di document programatic pal 2008.
Fevelant, il discors al è lât su cemût che i zovins a viodin il Moviment Friûl. Jo mi riten zovin, ma no pues fevelâ a non di ducj i zovins: i ai dome dit che personalmentri e coventarès plui informazion adiriture su la storie dal Moviment Friûl e su la ativitât stesse dal partît. E par comunicâ al covente doprâ i imprescj di vuê. Al à preseade cheste critiche, almancul mi semee.
Mi sa che a saran inmò moments di incuintri...
Ma cheste volte mi soi mot parcè che mi à cirût Marco De Agostini, (te foto cul so cjan, intant che al ten di voli Triest vie mâr) segretari politic dal Moviment Friûl.
Mi à fat plasê.
Mi à fat plasê parcè che nol capite ogni dì che un segretari politic ti ciri parcè che al à voie di fevelâti e di cognossiti.
Mi à fat plasê parcè che al jere un pôc di timp che o vevi cheste curiositât di cognossi il Moviment Friûl, che fint cumò o vevi let dome sui gjornâi o sintût di tiercis personis.
O vin fat une lungje fevelade di politiche, dal Moviment Friûl, de storie di chest partît, di cemût che al è vuê il Friûl... e vie indevant.
Plui che altri jo o ai scoltât, stant che Marco De Agostini a 'nd à viodudis tantis e la peraule no i mancje: dal sigûr un bon oratôr che al à ce dî.
Mi à ancje segnalât il sît dal Moviment Friûl cul stampon di document programatic pal 2008.
Fevelant, il discors al è lât su cemût che i zovins a viodin il Moviment Friûl. Jo mi riten zovin, ma no pues fevelâ a non di ducj i zovins: i ai dome dit che personalmentri e coventarès plui informazion adiriture su la storie dal Moviment Friûl e su la ativitât stesse dal partît. E par comunicâ al covente doprâ i imprescj di vuê. Al à preseade cheste critiche, almancul mi semee.
Mi sa che a saran inmò moments di incuintri...
De profundis
Dal sigûr la grandece di un libri no si le misure cul numar des pagjinis, ni cui centimetris dal volumut stampât.
E il "De profundis" di pre Antoni Beline al è un grant libri, ancje se ti sta intune sachete.
Scrit dal 2003, cuant che pre Toni al à tacade la sô "Viacrucis" de dialisi, il "De profundis" nol è dome il diari di un malât, ma la confession sclete di un predi, ma prin di dut di un om, che si cjate, pe enesime volte denant de malatie, cirint chel lusorut par saltâ fûr di chel scûr che al semee a glotiti, cuant che e tache a smavîsi la salût e tu sintis a clopâ la vite.
Tai siei resonaments fins e profonts e ven fûr come simpri la scletece, la umanitât, ma ancje la grande sapience dal teolic che al compagne i siei discors cun citazions cultis, riferiments de scrituris sacris, ma ancje ripuartant lis peraulis de int semplice, confermant inmò une volte la grandece di chest grant om di glesie e di culture, che però al saveve fevelâ al popul cul cûr in man.
Il "De profundis" al è un libri che ti sglonfe il cûr e che ti fâs rifleti su la vite.
Al scrîf pre Toni (pagjine 176):
"O pensi a mê none cjargnele, femine fuarte e sfurtunade, che e veve la usance di meti la clocje a cloci i ûfs in cjase, di pôre dal cagnaus. E contave lis zornadis e, sul spirâ dal timp, e leve ogni dì a sclusignâ par viodi se di viodeve cualchi moviment di sorte. A pene che il poleç al dave il colput par dentri e al segnave il scus, jê e spesseave a rompilu par deliberâlu. Ma la prime becade al veve di dâle lui, se no al voleve dî che l'ûf al jere clop o che il poleç al jere muart dentri. Saltâ fûr di cheste aventure al come saltâ fûr dal scus e imparâ a sgjerpedâ. La prime becade, il prin colp, la prime volotât e convinzion a à di jessi la mê e di nissun altri. Se no e je violence, ancje se a fin di ben, e no mi zove. O ai di cjatâ dentri me chês motivazions umanis, psicologjichis, filosofichis, relogjosis che mi dan la fuarce di lâ indenant in serenitât e normalitât. Ducj chei altris, dal plui dongje al plui lontan, a puedin judâmi, ma no sostituîmi. O ai di jessi jo a dî di sì, a tornâ o almancul tentâ di fâ cressi lis plumis e lis alis par svolâ, par alçâmi parsore vie de prosaicitât e scuvierzi il gust di vivi, la furtune di esisti, la gracie di podê pensâ e operâ".
Pre Toni al à di vê patît tant te sô vite e cheste ultime scopule lu à segnât inmò une volte, ma i à ancje permetût di cognossi miôr trop che la int i voleve ben, stant che in ospedâl a levin in tancj a cjatâli.
Come che tancj a son lâts a compagnâlu in chê dì che al à bandonât cheste tiere.
Par informazions e par vê i libris di pre Toni, clamait pre Tonin Cjapielâr (Ruvigne - UD) 0432.957268 o pre Roman Michelot (Vilegnove di Sant Denêl - UD) 0432 956010
E il "De profundis" di pre Antoni Beline al è un grant libri, ancje se ti sta intune sachete.
Scrit dal 2003, cuant che pre Toni al à tacade la sô "Viacrucis" de dialisi, il "De profundis" nol è dome il diari di un malât, ma la confession sclete di un predi, ma prin di dut di un om, che si cjate, pe enesime volte denant de malatie, cirint chel lusorut par saltâ fûr di chel scûr che al semee a glotiti, cuant che e tache a smavîsi la salût e tu sintis a clopâ la vite.
Tai siei resonaments fins e profonts e ven fûr come simpri la scletece, la umanitât, ma ancje la grande sapience dal teolic che al compagne i siei discors cun citazions cultis, riferiments de scrituris sacris, ma ancje ripuartant lis peraulis de int semplice, confermant inmò une volte la grandece di chest grant om di glesie e di culture, che però al saveve fevelâ al popul cul cûr in man.
Il "De profundis" al è un libri che ti sglonfe il cûr e che ti fâs rifleti su la vite.
Al scrîf pre Toni (pagjine 176):
"O pensi a mê none cjargnele, femine fuarte e sfurtunade, che e veve la usance di meti la clocje a cloci i ûfs in cjase, di pôre dal cagnaus. E contave lis zornadis e, sul spirâ dal timp, e leve ogni dì a sclusignâ par viodi se di viodeve cualchi moviment di sorte. A pene che il poleç al dave il colput par dentri e al segnave il scus, jê e spesseave a rompilu par deliberâlu. Ma la prime becade al veve di dâle lui, se no al voleve dî che l'ûf al jere clop o che il poleç al jere muart dentri. Saltâ fûr di cheste aventure al come saltâ fûr dal scus e imparâ a sgjerpedâ. La prime becade, il prin colp, la prime volotât e convinzion a à di jessi la mê e di nissun altri. Se no e je violence, ancje se a fin di ben, e no mi zove. O ai di cjatâ dentri me chês motivazions umanis, psicologjichis, filosofichis, relogjosis che mi dan la fuarce di lâ indenant in serenitât e normalitât. Ducj chei altris, dal plui dongje al plui lontan, a puedin judâmi, ma no sostituîmi. O ai di jessi jo a dî di sì, a tornâ o almancul tentâ di fâ cressi lis plumis e lis alis par svolâ, par alçâmi parsore vie de prosaicitât e scuvierzi il gust di vivi, la furtune di esisti, la gracie di podê pensâ e operâ".
Pre Toni al à di vê patît tant te sô vite e cheste ultime scopule lu à segnât inmò une volte, ma i à ancje permetût di cognossi miôr trop che la int i voleve ben, stant che in ospedâl a levin in tancj a cjatâli.
Come che tancj a son lâts a compagnâlu in chê dì che al à bandonât cheste tiere.
Par informazions e par vê i libris di pre Toni, clamait pre Tonin Cjapielâr (Ruvigne - UD) 0432.957268 o pre Roman Michelot (Vilegnove di Sant Denêl - UD) 0432 956010
19 gennaio 2008
Risarciment pe tampieste
L'assessôr Stefano Tuti mi à mandât une mail par visâ che dopo de tampiestade dal mês di Lui dal 2007, la Regjon F-VJ cun DPGR 0419/Pres. e à stanziât contribûts pal risarciment dai dams a micro e piçulis impresis.
Vuê come vuê, cuntun decret di pueste, e je stade ricognossude come aree cjapade dal event dome la frazion di Pêrs.
I tiermins par presentâ domande a scjadin ai 23 di Fevrâr e par informazions si à di contatâ l'ufici tecnic (tel 0432/948455).
Vuê come vuê, cuntun decret di pueste, e je stade ricognossude come aree cjapade dal event dome la frazion di Pêrs.
I tiermins par presentâ domande a scjadin ai 23 di Fevrâr e par informazions si à di contatâ l'ufici tecnic (tel 0432/948455).
Il Diari di Tosoni ogni 15 dîs
Une setemane che e finìs cuntune biele notizie: Il Diari di Mauro Tosoni, cul 2008 al devente cuindisinâl. Ve ca la cuviertine dal gnûf cors che al puartarà la riviste ogni 15 dîs sot dai voi di ducj chei che a cirin informazion par furlan: fracait achì par vê il pdf.
Compliments al diretôr Tosoni e a dute la redazion.
Ve ca il messaç che si cjate te homepage dal Diari:
il Diari cuindisinâl
Come che o vevin anunciât, intal 2008 il Diari al saltarà fûr doi viaçs par mês. Par chest sucès i sin ricognossints ae Regjon, massime al assessôr Roberto Antonaz, che al à crodût intal progjet a prin colp. E cumò ae Agjenzie Regjonâl pe Lenghe Furlane (Arlef) che nus da i mieçs par fâ il grant salt. Graziis ancje a ducj chei che a fasin reclam par furlan e nus permetin di dâ fûr a gratis il sfuei. Ma massime, graziis ai tancj furlans che a cjolin sù il gjornâl tai bars, tes buteghis e tai uficis publics dulà che al ven distribuît: cence la lôr fam di furlan, il sium di un gjornâl di croniche in marilenghe al sarès restât intun scansel.
Compliments al diretôr Tosoni e a dute la redazion.
Ve ca il messaç che si cjate te homepage dal Diari:
il Diari cuindisinâl
Come che o vevin anunciât, intal 2008 il Diari al saltarà fûr doi viaçs par mês. Par chest sucès i sin ricognossints ae Regjon, massime al assessôr Roberto Antonaz, che al à crodût intal progjet a prin colp. E cumò ae Agjenzie Regjonâl pe Lenghe Furlane (Arlef) che nus da i mieçs par fâ il grant salt. Graziis ancje a ducj chei che a fasin reclam par furlan e nus permetin di dâ fûr a gratis il sfuei. Ma massime, graziis ai tancj furlans che a cjolin sù il gjornâl tai bars, tes buteghis e tai uficis publics dulà che al ven distribuît: cence la lôr fam di furlan, il sium di un gjornâl di croniche in marilenghe al sarès restât intun scansel.
18 gennaio 2008
Puare Italie
Vuê mi soi jevât adore parcè che o vevi un grop che no mi faseve durmî.
Plui o pensi a lis primis pagjinis dai gjornâi di chescj dîs e plui mi ven stomi.
Mi ven stomi a pensâ a ce nivel che al è il dibatiment politic in Parlament, a trop in bas se la classe politiche taliane e je rivade. Parcè disio cussì?
No ai voie di fâ il populist e o cirarai di motivâ cheste afermazion cun dâts di fats.
Tachìn de cuestion dal Pape: al è sucedût ce che al è sucedût, ma un dai aspiets plui avilents al è il compuartament di un grant numar di politics che si son metûts a comentâ in maniere ofindude il scandul che il Pape nol à podût fevelâ (achì o cjatais dut il so intervent). A àn tirât in bal la cuestion religjose. Ma se ducj chescj politics a son cussì scandalizâts parcè che la massime autoritât dal Catolicisim e je stade contestade intune Universitât statâl, dulà jerino cuant che il Dalai Lama al è vignût in Italie? Parcè nissun aial dit nuie cuant che il mont politic si è cuasit vergognât di cheste visite e no àn dit une peraule parcè che a vevin pôre di fâ displasê a la Cine (la gnove frontiere dal marcjât globâl li che tancj dirits umans a son inmò une utopie dineade)?
W la Laicitât dal Stât: libare glesie in libar stât! L'unic intervent che mi à plasût al è stât chel di Renzo Tondo che sul blog di Vanni Lenna al à dit che jessi laics al significhe vê rispiet des ideis di chei altris, e no vênt pôre.
Seconde cuestion e rivuarde il câs Mastella: parcè dute cheste solidarietât a un ministri (chel de Justizie, migo un cualsisei!) che dopo dut al è indagât par reâts a rivuardaressin la malepolitiche e i rapuarts no nets tra podê politic e societât. Fint che un procès nol passe in judicât ogni incuisît al à di jessi considerât inocent, ma ta chestis ocasions, propit parcè che la cuestion e je delicade, la politiche e varès di stâ tal so puest e lassâ che la magjistrature e fâsi il so, cence scandalizâsi se e incuisìs un politic: un bon tasê nol fo mai scrit! Ancje se al sarès ben che cierte magjistrature e evitàs il sensazionalisim e lis indagjins spetacul... Un dai principis di fonde par un stât democratic e libar e je la division dai podês: li che podê legjislatîf (che al fâs lis leçs: il Parlament), podê esecutîf (che al met in vore lis leçs: il Guvier) e podê judiziari (che al fâs punìs chi che nol rispiete lis leçs: la Magjistrature) a son e a àn di restâ indipendents un di chel altri. Ma propit par tutelâ chest dirit di indipendence ognidun di chescj podês al varès di controlâ che i siei esponents a lavorin in maniere corete, cjastiant cui che al comet erôrs. A chest proposit tal prin coment o met un biel editoriâl jessût sul Gazzettino îr a firme di Paolo Pombeni.
Tierce cuestion: lis scovacis di Napoli... ma us ricuardi che ancje chi in Friûl la situazion e sta lant a Patràs...
Dut chest mi fâs rifleti sul faliment dai partîts, che a varessin di vê un rûl fondamentâl pe formazion de classe politiche, in maniere che une persone che e à voie di cjapâsi sù un puest di podê, e vedi i juscj imprescj par lavorâ tes istituzions. Invezit o ai come la impression che tantis voltis, masse, un al pues vê la ocasion di stâ intune istituzion dome parcè che al è un sioron e no parcè che al à fat un percors politic dal A al Z. Cussì o vin deputâts, senatôrs, presidents di regjon e e jù jù a cjadene fint a altris incarghis publichis di nivel plui o mancul alt che no son mai jentrâts intun consei comunâl, ma si cjatin catapultâts tal mont de grande politiche dome parcè che magari a àn un 730 che ur permet di paiâsi la campagne eletorâl. E cussì al sucêt che invezit di viodi di ce che al covente al paîs, il probleme principâl al devente "tirâ jù la piel" al aversari politic, fâi i dispiets e vie indevant... E mi ven simpri plui il dubi che cheste e sedi democrazie: o viôt simpri plui tant int inadeguade al rûl che e à... e prin o dopo il sisteme al colasse... o sino za rivâts al colàs? O ai pôre de rispueste!
Plui o pensi a lis primis pagjinis dai gjornâi di chescj dîs e plui mi ven stomi.
Mi ven stomi a pensâ a ce nivel che al è il dibatiment politic in Parlament, a trop in bas se la classe politiche taliane e je rivade. Parcè disio cussì?
No ai voie di fâ il populist e o cirarai di motivâ cheste afermazion cun dâts di fats.
Tachìn de cuestion dal Pape: al è sucedût ce che al è sucedût, ma un dai aspiets plui avilents al è il compuartament di un grant numar di politics che si son metûts a comentâ in maniere ofindude il scandul che il Pape nol à podût fevelâ (achì o cjatais dut il so intervent). A àn tirât in bal la cuestion religjose. Ma se ducj chescj politics a son cussì scandalizâts parcè che la massime autoritât dal Catolicisim e je stade contestade intune Universitât statâl, dulà jerino cuant che il Dalai Lama al è vignût in Italie? Parcè nissun aial dit nuie cuant che il mont politic si è cuasit vergognât di cheste visite e no àn dit une peraule parcè che a vevin pôre di fâ displasê a la Cine (la gnove frontiere dal marcjât globâl li che tancj dirits umans a son inmò une utopie dineade)?
W la Laicitât dal Stât: libare glesie in libar stât! L'unic intervent che mi à plasût al è stât chel di Renzo Tondo che sul blog di Vanni Lenna al à dit che jessi laics al significhe vê rispiet des ideis di chei altris, e no vênt pôre.
Seconde cuestion e rivuarde il câs Mastella: parcè dute cheste solidarietât a un ministri (chel de Justizie, migo un cualsisei!) che dopo dut al è indagât par reâts a rivuardaressin la malepolitiche e i rapuarts no nets tra podê politic e societât. Fint che un procès nol passe in judicât ogni incuisît al à di jessi considerât inocent, ma ta chestis ocasions, propit parcè che la cuestion e je delicade, la politiche e varès di stâ tal so puest e lassâ che la magjistrature e fâsi il so, cence scandalizâsi se e incuisìs un politic: un bon tasê nol fo mai scrit! Ancje se al sarès ben che cierte magjistrature e evitàs il sensazionalisim e lis indagjins spetacul... Un dai principis di fonde par un stât democratic e libar e je la division dai podês: li che podê legjislatîf (che al fâs lis leçs: il Parlament), podê esecutîf (che al met in vore lis leçs: il Guvier) e podê judiziari (che al fâs punìs chi che nol rispiete lis leçs: la Magjistrature) a son e a àn di restâ indipendents un di chel altri. Ma propit par tutelâ chest dirit di indipendence ognidun di chescj podês al varès di controlâ che i siei esponents a lavorin in maniere corete, cjastiant cui che al comet erôrs. A chest proposit tal prin coment o met un biel editoriâl jessût sul Gazzettino îr a firme di Paolo Pombeni.
Tierce cuestion: lis scovacis di Napoli... ma us ricuardi che ancje chi in Friûl la situazion e sta lant a Patràs...
Dut chest mi fâs rifleti sul faliment dai partîts, che a varessin di vê un rûl fondamentâl pe formazion de classe politiche, in maniere che une persone che e à voie di cjapâsi sù un puest di podê, e vedi i juscj imprescj par lavorâ tes istituzions. Invezit o ai come la impression che tantis voltis, masse, un al pues vê la ocasion di stâ intune istituzion dome parcè che al è un sioron e no parcè che al à fat un percors politic dal A al Z. Cussì o vin deputâts, senatôrs, presidents di regjon e e jù jù a cjadene fint a altris incarghis publichis di nivel plui o mancul alt che no son mai jentrâts intun consei comunâl, ma si cjatin catapultâts tal mont de grande politiche dome parcè che magari a àn un 730 che ur permet di paiâsi la campagne eletorâl. E cussì al sucêt che invezit di viodi di ce che al covente al paîs, il probleme principâl al devente "tirâ jù la piel" al aversari politic, fâi i dispiets e vie indevant... E mi ven simpri plui il dubi che cheste e sedi democrazie: o viôt simpri plui tant int inadeguade al rûl che e à... e prin o dopo il sisteme al colasse... o sino za rivâts al colàs? O ai pôre de rispueste!
17 gennaio 2008
Consei Comunâl
Se martars ai 22 di Zenâr no vês nuie ce fâ, aes 10.00 di buinore al è consei comunâl! Mah?!
La convocazion mi è rivade juste vuê e a pene che e sarà publicade ancje sul sît dal comun, us fasarai il link: velu ca.
Intant sul blog di Intesa per Majano al è un post che al presente ancje l'ordin dal dì e che us met tal prin coment.
A son ancje incazât pe ore de convocazion. E no àn ducj i tuarts!
Ancje a mi no mi plâs tant cheste ore par un consei comunâl che di solit al ven fat dopomisdì o sotsere.
La convocazion mi è rivade juste vuê e a pene che e sarà publicade ancje sul sît dal comun, us fasarai il link: velu ca.
Intant sul blog di Intesa per Majano al è un post che al presente ancje l'ordin dal dì e che us met tal prin coment.
A son ancje incazât pe ore de convocazion. E no àn ducj i tuarts!
Ancje a mi no mi plâs tant cheste ore par un consei comunâl che di solit al ven fat dopomisdì o sotsere.
16 gennaio 2008
Il Pape
Pape Ratzinger (te foto gjavade fûr di wikipedia) no mi sta tant simpatic: Zuan Pauli II cuant che tal 1992 al è stât a Udin al à saludât il popul furlan doprant la nestre lenghe vierzint il so discors disint «Fradis furlans, us saludi te vuestre marilenghe e us invidi a tignî dûr cu lis tradizions, la fede cristiane e i valôrs dal fogolâr, e a fâju cressi tal cûr dai vuestris fîs». Pape Benedet XVI invezit chest Istât passât al à pensât di tornâ a introdusi l'ûs dal latin, come che al jere prin dal Concili Vatican II (1962-1965), tornant cuasi a meti une bariere tra il popul e la glesie, cuasi che al volès tornâ indaûr ai timps dal Concili di Trent (1545-1563) cu la liturgjie in lenghe latine: cui isal in stât di capî dute une messe par latin in dì di vuê? E ce sens varessial? (ve chi il test intîr de letare apostoliche di Pape Benedet XVI).
Magari e sarà ancje une vision semplicistiche, ma no jessint un teolic ma un dal popul, mi plâs resonâ par cuestions semplicis.
Dit chest, o fâs une riflession su la cuestion che di cualchi zornade e à tignût e e ten banc sui gjornâi: il Pape nol larà plui ae Universitât La Sapience di Rome a fevelâ pe scree dal an academic.
Secont me e je une sconfite par ducj. Ma no parcè che la Universitât e à di vê une sotanance tai confront dal Vatican: o soi un convint sustignidôr de laicitât des istituzions statâls e dal principi che e vedi di jessi une "libare glesie intun stât libar".
Ce che mi à avilît al è il fat che e sedi mancjade une ocasion di sane dialetiche tra sogjets che le puedin ancje pensâ in maniere difarente.
A àn fat mâl a domandâ che il Pape nol intervegni, al à fat mâl il Pape a rinunciâ a la visite ae Universitât, a àn fat mâl i politics a cjapâ la ocasion par creâ inmò tension, a àn fat mâl i gjornâi a dâ dute cheste rilevance a un episodi che al è deventât un câs mediatic li che si à cjalât plui al contor che a la sostance: che si vedi vude voie di creâ la enesime barufe? No lu sai, ma il suspiet mi reste...
Tornant a la cuestion, la universitât e varès di jessi il lûc dal resonament e dal confront des ideis: ducj a varessin di vê il dirit di esprimi la lôr idee, lis lôr teoriis e ducj a varessin il dirit di contestâ in maniere pacifiche e dialetiche ce che no condividin. Invezit ce che o ai viodût jo al è stât un stiçâ une polemiche pardabon puare dal pont di viste inteletuâl, uman e democratic.
Magari e sarà ancje une vision semplicistiche, ma no jessint un teolic ma un dal popul, mi plâs resonâ par cuestions semplicis.
Dit chest, o fâs une riflession su la cuestion che di cualchi zornade e à tignût e e ten banc sui gjornâi: il Pape nol larà plui ae Universitât La Sapience di Rome a fevelâ pe scree dal an academic.
Secont me e je une sconfite par ducj. Ma no parcè che la Universitât e à di vê une sotanance tai confront dal Vatican: o soi un convint sustignidôr de laicitât des istituzions statâls e dal principi che e vedi di jessi une "libare glesie intun stât libar".
Ce che mi à avilît al è il fat che e sedi mancjade une ocasion di sane dialetiche tra sogjets che le puedin ancje pensâ in maniere difarente.
A àn fat mâl a domandâ che il Pape nol intervegni, al à fat mâl il Pape a rinunciâ a la visite ae Universitât, a àn fat mâl i politics a cjapâ la ocasion par creâ inmò tension, a àn fat mâl i gjornâi a dâ dute cheste rilevance a un episodi che al è deventât un câs mediatic li che si à cjalât plui al contor che a la sostance: che si vedi vude voie di creâ la enesime barufe? No lu sai, ma il suspiet mi reste...
Tornant a la cuestion, la universitât e varès di jessi il lûc dal resonament e dal confront des ideis: ducj a varessin di vê il dirit di esprimi la lôr idee, lis lôr teoriis e ducj a varessin il dirit di contestâ in maniere pacifiche e dialetiche ce che no condividin. Invezit ce che o ai viodût jo al è stât un stiçâ une polemiche pardabon puare dal pont di viste inteletuâl, uman e democratic.
A vore
Vuê o soi tornât a vore dopo de malatie. Al jere un biel toc che no stavi tancj dîs a cjase malât. E cumò si torne a partî: o amet di vê la furtune di fâ un mistîr che mi plâs.
15 gennaio 2008
Vuê, tra îr e doman
Par me il Friûl al è cussì: une tiere che e pues vinci la sfide dal gnûf, cence pierdi il leam cu la tradizion. Ve chi alore che l'artesanât dai ucefuarpis di Resie al sta dongje dal "mouse" dal gno Mac (foto fate cuntun videofonin).
E no je dome une cuestion di economie, parcè che forsit ae fonde e je propit une cuestion di culture, tal sens plui larc dal tiermin: cognossi ben lis lidrîs par vê ramacis che a sflorissin fuartis.
Parcè che se no va di nissune bande, se no si sa di dulà che si ven.
E no je dome une cuestion di economie, parcè che forsit ae fonde e je propit une cuestion di culture, tal sens plui larc dal tiermin: cognossi ben lis lidrîs par vê ramacis che a sflorissin fuartis.
Parcè che se no va di nissune bande, se no si sa di dulà che si ven.
14 gennaio 2008
Previsions pes regjonâls
Intun post precedent, Thermo al domande se al à di fâ une prevision pes regjonâls... cumò che ancje il parlamentin regjonâl di Forza Italia al à fat il non di Renzo Tondo (e jere dome che ore!) o podìn fâ cualchi resonament di plui, ancje se al è inmò cualchi passaç di fâ (v. i aleâts)....
Fuarce Thermo, chest post al è par te: o tirât il clap, platistu la man?
Fuarce Thermo, chest post al è par te: o tirât il clap, platistu la man?
Din a Grignani ce che al è di Grignani
Di cualchi timp si sint a cjantâ Laura Pausini cheste biele cjançon. Però e je une cover e chi sot us met la version origjinâl di Gianluca Grignani, che o preferìs... e voaltris?
13 gennaio 2008
A Sant Jacum
Usgnot passade mi soi let un librut di pre Toni "A San Jacum, là che al finìs il mont" (ed. La Grame, 2004).
A son passaçs pardabon biei di chest pelegrinaç fat cui amîs di Glesie Furlane tal Fevrâr dal 1996 a Sant Jacum di Galizie dilunc dal cjamin dai pelegrins che almancul une volte ("o di vîfs o di muarts"...) a àn di lâ "là che al finìs il mont".
Al è un librut svelt e gustôs che al da un esempli fuart dal scrivi di pre Toni: argoments storics, teologjics, pagjinis di diari intimis e sinceris scritis come che al saveve lui, in maniere semplice e direte che ti rivin dretis tal cjâf e tal cûr.
O ripuarti une riflession fate intant che al passave la Catalogne, in visite al Santuari di Montserrat.
Al scrîf pre Toni (pagjine 43):
"No si pues vinci nissune bataie, ni di ordin militâr, ni di ordin culturâl, cence lis mans alçadis. (Il riferiment al è al cjapitul 17 dal libri dal Esodi: la bataie di Refidim, cuant che Mosè al ten i braçs alçâts judât di Aron e Cur, intant che Gjosuè al scombat cuintri di Amalec te plane pe liberazion dal popul ebraic, ndr.).
Tant a dî che no baste la fuarce militâr o economiche o tecnologjiche par che un popul al puedi vê avignî. E covente la fuarce de fede, de religjon, de culture, dal spirt. Un popul grant e fuart cence idealitât al devente debul; un popul piçul, cuntune grande cjarie spirtuâl e ideâl al devente fuart.
Il popul catalan, a diference dal nestri, al à vude la fortune di une grande disponibilitât di mieç economics. Un grant puart, une grande industrie, un grant teritori, un grant numar di int. E in plui al à vude de sô bande la glesie, che e à savût cumbinâ religjositât e culture, libris pe anime e libris pe ment. Jentrant tal curtîl de badie, si viôt une grande lapide là che la nazion catalane e ringrazie la comunitât benedetine di Monserrat par vê difindude cun fuarce e coerence la identitât culturâl catalane. Tant a dî: nô o vin fate la nestre part là jù, ma o fasevin pôc o nuie se voaltris, ca sù, no tignivis lis mans alçadis".
Par informazions e par vê i libris di pre Toni, clamait pre Tonin Cjapielâr (Ruvigne - UD) 0432.957268 o pre Roman Michelot (Vilegnove di Sant Denêl - UD) 0432 956010
A son passaçs pardabon biei di chest pelegrinaç fat cui amîs di Glesie Furlane tal Fevrâr dal 1996 a Sant Jacum di Galizie dilunc dal cjamin dai pelegrins che almancul une volte ("o di vîfs o di muarts"...) a àn di lâ "là che al finìs il mont".
Al è un librut svelt e gustôs che al da un esempli fuart dal scrivi di pre Toni: argoments storics, teologjics, pagjinis di diari intimis e sinceris scritis come che al saveve lui, in maniere semplice e direte che ti rivin dretis tal cjâf e tal cûr.
O ripuarti une riflession fate intant che al passave la Catalogne, in visite al Santuari di Montserrat.
Al scrîf pre Toni (pagjine 43):
"No si pues vinci nissune bataie, ni di ordin militâr, ni di ordin culturâl, cence lis mans alçadis. (Il riferiment al è al cjapitul 17 dal libri dal Esodi: la bataie di Refidim, cuant che Mosè al ten i braçs alçâts judât di Aron e Cur, intant che Gjosuè al scombat cuintri di Amalec te plane pe liberazion dal popul ebraic, ndr.).
Tant a dî che no baste la fuarce militâr o economiche o tecnologjiche par che un popul al puedi vê avignî. E covente la fuarce de fede, de religjon, de culture, dal spirt. Un popul grant e fuart cence idealitât al devente debul; un popul piçul, cuntune grande cjarie spirtuâl e ideâl al devente fuart.
Il popul catalan, a diference dal nestri, al à vude la fortune di une grande disponibilitât di mieç economics. Un grant puart, une grande industrie, un grant teritori, un grant numar di int. E in plui al à vude de sô bande la glesie, che e à savût cumbinâ religjositât e culture, libris pe anime e libris pe ment. Jentrant tal curtîl de badie, si viôt une grande lapide là che la nazion catalane e ringrazie la comunitât benedetine di Monserrat par vê difindude cun fuarce e coerence la identitât culturâl catalane. Tant a dî: nô o vin fate la nestre part là jù, ma o fasevin pôc o nuie se voaltris, ca sù, no tignivis lis mans alçadis".
Par informazions e par vê i libris di pre Toni, clamait pre Tonin Cjapielâr (Ruvigne - UD) 0432.957268 o pre Roman Michelot (Vilegnove di Sant Denêl - UD) 0432 956010
Publicât di Christian Romanini aes 11:21 3 commenti:
Etichetis: amîs, associazions, ator pal mont, catalogne, culture, glesie furlane, identitât, libris, marilenghe, patrie dal friûl, pre Toni Beline, tutele
Fuarce Udin di Jaio
Jaio, il Furlanâr al è propit une des bielis sorpresis de blogosfere in marilenghe.
E dopo de biele "Pastorele" di Nadâl, ve ca un altri so video dedicât al Udin: jo lu met achì juste vuê che e je Domenie, sperant che al puarti ben pe partide Casteddu-Udin di dopomisdì.
E dopo de biele "Pastorele" di Nadâl, ve ca un altri so video dedicât al Udin: jo lu met achì juste vuê che e je Domenie, sperant che al puarti ben pe partide Casteddu-Udin di dopomisdì.
12 gennaio 2008
Ti fasarìn savê...
Eh sì: no ai savût resisti... o ai stât a fâ la selezion pal cast di "Come di Dio comanda" di Gabriele Salvatores.
Dut in cuarante minûts: prime une schede di compilâ e po un tic di code par fâ lis fotos che a son ladis te schede. Cumò o ai dome di fâ inmò une piçule formalitât e po viodìn se mi clamin.
Une strane sensazion. Dopo dut nissun mi à domandât nuie però un tic di emozione le ai provade distès. Lis ripresis a varessin di tacâ a metât di Fevrâr, ma pal moment no mi àn dit nissune date.
Di ce che mi risulte e je stade un biel pocje di int e duncje o consei a ducj chei che no àn inmò stât di presentâsi joibe: nol coste nuie e cuant tornie a capitâ une ocasion cussì? A cirin comparsis (duncje al sarà dificil vê une grande visibilitât), ma il regjist al è Gabriele Salvatores migo "baubaumiciomicio" e za podê dî "O jeri ancje jo" e sarès une biele sodisfazion.
Mi plasarès jessi clamât.
Dut in cuarante minûts: prime une schede di compilâ e po un tic di code par fâ lis fotos che a son ladis te schede. Cumò o ai dome di fâ inmò une piçule formalitât e po viodìn se mi clamin.
Une strane sensazion. Dopo dut nissun mi à domandât nuie però un tic di emozione le ai provade distès. Lis ripresis a varessin di tacâ a metât di Fevrâr, ma pal moment no mi àn dit nissune date.
Di ce che mi risulte e je stade un biel pocje di int e duncje o consei a ducj chei che no àn inmò stât di presentâsi joibe: nol coste nuie e cuant tornie a capitâ une ocasion cussì? A cirin comparsis (duncje al sarà dificil vê une grande visibilitât), ma il regjist al è Gabriele Salvatores migo "baubaumiciomicio" e za podê dî "O jeri ancje jo" e sarès une biele sodisfazion.
Mi plasarès jessi clamât.
Cors di lenghe furlane
Chest an o tignarai un cors pratic di lenghe furlane par imparâ a lei e a scrivi par furlan.
La Societât Filologjiche Furlane mi à domandât se o vevi plasê e mi à afidât il cors te sede di Udin, tal Palaç Mantica in vie Manin, 18.
Il cors al è gratis e al è di 24 oris in dut.
Lis 12 lezions a saran cun chest calendari, ogni Lunis des 17.00 aes 19.00:
Fevrâr 4, 11, 18, 25
Març: 3, 10, 17, 31
Avrîl: 7, 14, 21, 28
Par iscrivisi o podês clamâ Elena De Sanctis, Ufici formazion de Sff tel. 0432/501598 int. 3 che us disarà cemût fâ.
A la fin dal cors, chei che a varan frecuentât almancul il 70% des oris a ricevaran un atestât di frecuence.
Us spieti e visaitsi che i puescj a son limitâts (max. 20 iscrits).
La Societât Filologjiche Furlane mi à domandât se o vevi plasê e mi à afidât il cors te sede di Udin, tal Palaç Mantica in vie Manin, 18.
Il cors al è gratis e al è di 24 oris in dut.
Lis 12 lezions a saran cun chest calendari, ogni Lunis des 17.00 aes 19.00:
Fevrâr 4, 11, 18, 25
Març: 3, 10, 17, 31
Avrîl: 7, 14, 21, 28
Par iscrivisi o podês clamâ Elena De Sanctis, Ufici formazion de Sff tel. 0432/501598 int. 3 che us disarà cemût fâ.
A la fin dal cors, chei che a varan frecuentât almancul il 70% des oris a ricevaran un atestât di frecuence.
Us spieti e visaitsi che i puescj a son limitâts (max. 20 iscrits).
Gabriele Salvatores a Maian
Come anticipât, vuê e joibe che e ven, des 14.00 aes 20.00 a Maian al sarà il casting pal prossin film di Gabriele Salvatores "Come Dio Comanda".
In spiete dal casting, ve ca la sene iniziâl di un dai plui biei films che o vedi viodût: Mediterraneo (premi Oscar 1992).
In spiete dal casting, ve ca la sene iniziâl di un dai plui biei films che o vedi viodût: Mediterraneo (premi Oscar 1992).
11 gennaio 2008
Faber
Ai 11 di Zenâr dal 1999 si studave la grande vôs di Fabrizio De Andrè. Ma par furtune al continue a sunâ.
Mandi, Faber: tu mancjis!
Mandi, Faber: tu mancjis!
70 mil voltis grazie!
Al sarà stât pal salt di an, al sarà stât pe influence, ma mi soi dismenteât dal rituâl ringraziament ai letôrs, vint passât lis 70.000 visitis di cuant che o ai screât il blog.
Lu fâs cumò disint grazie ai fedelissim che a lein e a comentin, a chei che no àn voie di scrivi ma no pierdin une rie, a chei che a doprin il blog par segnalami ativitâts e a àn gust di publicizalis ancje achì, a chei che no i tegnin a passâ al viodi il blog "ma dome cuant che ju visin e dome di râr", a chei che a domandin se cheste e je une ativitât legâl, a chei che mi menacin e mi fasin scrivi dai avocats, ai avocats che mi scrivin...
A ducj un bon an e un grazie di cûr.
Cu la sperance che almancul tal 2008 la libertât di espression e continui a jessi garantide!
Lu fâs cumò disint grazie ai fedelissim che a lein e a comentin, a chei che no àn voie di scrivi ma no pierdin une rie, a chei che a doprin il blog par segnalami ativitâts e a àn gust di publicizalis ancje achì, a chei che no i tegnin a passâ al viodi il blog "ma dome cuant che ju visin e dome di râr", a chei che a domandin se cheste e je une ativitât legâl, a chei che mi menacin e mi fasin scrivi dai avocats, ai avocats che mi scrivin...
A ducj un bon an e un grazie di cûr.
Cu la sperance che almancul tal 2008 la libertât di espression e continui a jessi garantide!
10 gennaio 2008
55 agns insiemit
Veju ca: biei come doi fantats ancje se vuê ai 10 di Zenâr dal 2008 a son 55 agns che a son maridâts!
Ide e Fausto Minisini di Sant Salvadôr a son i nonos di gno cugnât Cris Tabacâr, i gjenitôrs di bande di mame Bruna!
A Ide e a Fausto i miôr auguris par un bon aniversari!
Ide e Fausto Minisini di Sant Salvadôr a son i nonos di gno cugnât Cris Tabacâr, i gjenitôrs di bande di mame Bruna!
A Ide e a Fausto i miôr auguris par un bon aniversari!
09 gennaio 2008
Frank e Elton di scoltâ
Tra i regâi di Bambin Gjesù o ai cjatât ancje un biel Cd dopli: My way - the best of Frank Sinatra.
Achì us met une des mês preferidis, ancje se nol bastarès il spazi par meti dutis chês che mi plasin:
La Befane invezit mi à puartât un altri biel Cd: The One di Elton John.
Achì us met il video de cjançon che e da il non al album, ma ancje chi tantis a son chês bielis.
Achì us met une des mês preferidis, ancje se nol bastarès il spazi par meti dutis chês che mi plasin:
La Befane invezit mi à puartât un altri biel Cd: The One di Elton John.
Achì us met il video de cjançon che e da il non al album, ma ancje chi tantis a son chês bielis.
08 gennaio 2008
Sandri incjadenât
Trancuii, trancuii: no feveli di un rapiment!
Dome che la fiere mi è lade jù e mi soi metût a passonâ par internet lant a cjatâ i miei amîs che a àn un blog.
E leint chel di Sandri, il gno secont mestri di furlan (la prime e je Linda, che o saludi), mi soi inacuart che ancje lui al è restât ingherdeât te Eletrocjadene dai Corona's.
Leint lis rispuestis o ai fat un salt cuant che o ai let che il prin blog che al lei al è propit il gno!
Mi à fat plasê!
Però cumò o ai un motîf di plui par stâ atent, che se no il mestri mi cride!
Un mandi a Sandri e a Teresa che a son in Catalogne.
te foto: Sandri Carrozzo intune presentazion de Odissee, la prime version complete in lenghe furlane dal poeme epic di Omêr. Une biele conference e public content a Tavagnà chest Istât passât.
Dome che la fiere mi è lade jù e mi soi metût a passonâ par internet lant a cjatâ i miei amîs che a àn un blog.
E leint chel di Sandri, il gno secont mestri di furlan (la prime e je Linda, che o saludi), mi soi inacuart che ancje lui al è restât ingherdeât te Eletrocjadene dai Corona's.
Leint lis rispuestis o ai fat un salt cuant che o ai let che il prin blog che al lei al è propit il gno!
Mi à fat plasê!
Però cumò o ai un motîf di plui par stâ atent, che se no il mestri mi cride!
Un mandi a Sandri e a Teresa che a son in Catalogne.
te foto: Sandri Carrozzo intune presentazion de Odissee, la prime version complete in lenghe furlane dal poeme epic di Omêr. Une biele conference e public content a Tavagnà chest Istât passât.
07 gennaio 2008
Lunari 2008
Mi àn a pene puartât il Lunari 2008 fat de Pro Majano.
Propit biel!
Chest an al è dedicât ai Cjistiei de zone Culinâr, cu la consulence sientifiche di Giorgio Baiutti e lis fotos storichis dal font Brisighelli dadis dai Museus di Udin.
Dongje di chest teme principâl o vin ancje la ricercje di Roberto Ongaro "Une scuele, un non", une rubriche in lenghe furlane su lis biografiis dai personaçs che a àn dât il non a lis scuelis superiôrs di Udin e provincie.
Compliments al president de pro loco pe biele idee e a cui che lu à judât a realizâ chest biel progjet.
O speri che se cualchidun al à di fâ cualchi critiche (come che al è just e di dirit: si varès podût meti dentri alc di plui par furlan, par esempli pal 2009 o scrivarès i nons dai Mês dome par furlan) almancul si eviti di dî "Ma ce centrino i cjistiei cun Maian?..."
Propit biel!
Chest an al è dedicât ai Cjistiei de zone Culinâr, cu la consulence sientifiche di Giorgio Baiutti e lis fotos storichis dal font Brisighelli dadis dai Museus di Udin.
Dongje di chest teme principâl o vin ancje la ricercje di Roberto Ongaro "Une scuele, un non", une rubriche in lenghe furlane su lis biografiis dai personaçs che a àn dât il non a lis scuelis superiôrs di Udin e provincie.
Compliments al president de pro loco pe biele idee e a cui che lu à judât a realizâ chest biel progjet.
O speri che se cualchidun al à di fâ cualchi critiche (come che al è just e di dirit: si varès podût meti dentri alc di plui par furlan, par esempli pal 2009 o scrivarès i nons dai Mês dome par furlan) almancul si eviti di dî "Ma ce centrino i cjistiei cun Maian?..."
Aument in buste dai Parlamentârs
Di cualchi zornade si sint a fevelâ che cualchi deputât al vedi scrit al President de Cjamare par domandâ un adeguament dai stipendis come chei dai senatôrs. Di fat, l'an passât il Senât nol veve dit di no ai auments, invezit Montecitorio si veve oponût. Ma cumò cheste diference, secont cualchidun, no je juste e cualchi deputât al à domandât di parificâ aumentant la sô buste.
Fûr di Montecitorio, a pene che e à tacât a zirâ la vôs, cualchi citadin si è sustât e al à provât un tic a protestâ. Jo o pensi che cui che al à un incaric al vedi dirit di jessi retribuît, ma o soi ancje convint che intune situazion di dificoltât dal stât, al sedi impuartant che la nestre classe dirigjent e vedi di limitâ i coscj de politiche e evitâ chescj auments.
Intant che cualchidun al protestave, in chel al jessive di Montecitorio un dai firmataris de letare de domande di aument dal stipendi.
Chi sot, in esclusive, o vin un filmât cu lis declarazions di un di chei parlamentârs intant che la int e protestave...
Fûr di Montecitorio, a pene che e à tacât a zirâ la vôs, cualchi citadin si è sustât e al à provât un tic a protestâ. Jo o pensi che cui che al à un incaric al vedi dirit di jessi retribuît, ma o soi ancje convint che intune situazion di dificoltât dal stât, al sedi impuartant che la nestre classe dirigjent e vedi di limitâ i coscj de politiche e evitâ chescj auments.
Intant che cualchidun al protestave, in chel al jessive di Montecitorio un dai firmataris de letare de domande di aument dal stipendi.
Chi sot, in esclusive, o vin un filmât cu lis declarazions di un di chei parlamentârs intant che la int e protestave...
06 gennaio 2008
Cine a Maian
Gabriele Salvatores al zirarà un film in Friûl: Come Dio comanda. Ancje Maian al è stât sielt pes ripresis e la produzion e cîr int par partecipâ al film.
Achì us met la mail che mi à mandât l'assessore Garzitto, dulà che o podês cjatâ lis istruzions par partecipâ a la selezion.
Achì us met la mail che mi à mandât l'assessore Garzitto, dulà che o podês cjatâ lis istruzions par partecipâ a la selezion.
Pignarûl
Par chei che no podaran viodilu dal vîf, velu ca, sperant che chest an al tiri ben... il fum.
05 gennaio 2008
Alduti on the air
Il gno amì "masse furlan pai cjargnei" e "masse cjargnel pai furlans" a 'nd à simpri une pronte. Cun joibe passade al à tacât une trasmission su Radio Sorriso.
Ben Aldo! O soi propit content ancje se cumò o ai sta atent a ce che o scrivarai te recension dal CD ;-)
Ben Aldo! O soi propit content ancje se cumò o ai sta atent a ce che o scrivarai te recension dal CD ;-)
04 gennaio 2008
Mi mancjave la fiere
02 gennaio 2008
Cence peraulis 2
01 gennaio 2008
Bon 2008
Cin cin e buine fortune a ducj! Che al sedi un an plen di sodisfazions, pâs e salût par voaltris e pes personis che o volês ben!
Iscriviti a: Post (Atom)


c: text/html

text:
Desert
Il desert al è un teritori disabitât dulà che la vite e je une vore dificoltose par vie des condizions climatichis.
A son doi tips di deserts chei cun clime aride e chei cun clime frede.
I deserts arits a patissin il fat di vê pocje ploie e di jessi une vore secs, flums no 'nd è, a mancje cuasi dal dut la vegjetazion e pocjis a son lis razis animâi che si rivin a cjatâ. Di dì al pues jessi une vore cjalt, tant al è vêr che propit intai deserts a vegnin lis temperaduris plui grandis de Tiere, di gnot impen al pues fâ frêt.
I deserts glaçats si cjatin man man che si vicinisi ai pôi. Il 14% des tieris fûr dal mâr a son deserts glaçats, il 16% a son deserts arits.

robotstxt: allowed

filter: keep


text:
Paîs Bas
I Paîs Bas (clamâts ancje Neerlande) a son un stât de Europe che al fâs part de Union Europeane dal 25 di Març dal 1957. Il stât al confine a Bonât cun la Belgjiche e a Jevât cun la Gjermanie. Dispès e si fevele dai Paîs Bas come Olande; in veretât la Olande e je dome une regjon dal paîs.
La capitâl e je Amsterdam, ma il guvier, il parlament e la residence dal sovran a si cjatin dutis a L'Agâr (Den Haag), dulà che a an la sede ancje la Cort Internazionâl di Justizie e il Tribunâl Penâl Internazionâl.
Gjeografie[cambie | modifiche il codiç]
La carateristiche principâl de gjeografie olandese e je la planure: cirche il 50% de superficie al si cjate a mancul di un metri parsore dal nivel dal mâr. Une cjadene di dunis e dighis dilunc des cuestis e des rivis dai flums principâi a impedissin che chestis zonis a vegnin inagadis, intant che un sisteme di pompis e gjave la aghe di ploie di soreplui.
La lote par gjavâ il teritori al mâr e ai flums e je un dai temis ricorents de storie e de gjeografie olandese. Difat, une buine part dal teritori e je costituide di polders, terens discjolets al mâr o a lagunis e palûts costîrs.
Il pont plui elevât dai Paîs Bas al è il Vaalserberg (321 m s.n.m.), tal Sud-Est estrem dal paîs.
Politiche[cambie | modifiche il codiç]
Il sovran al à un rodul soredut cerimoniâl; i sôs compits principâi a son la sielte dal prin ministri e la nomine dai judiçs. Il sovran al po jessi sei un re, sei une regjine.
Il podê esecutîf al è afidât al guvier, vuidât dal prin ministri. Dal 14 di Otubar dal 2010 il prin ministri al è Mark Rutte.
Il Parlament al esercite il podê legjislatîf, e al è componût di une Cjamare Basse (150 membris) e une Cjamare Alte (75 membris), con podês ridots.


text:
CPU
La CPU (Central Processing Unit, Unitât centrâl di elaborazion) e je il çurviel dal computer. La sô funzion e je chê di fâ calcui a grande velocitât. Lis prestazions di un computer a dipendin soredut di chest component, parcè che se la velocitât (GHz) e aumente, a aumentin il numar di operazions che al rive adore a fâ in un secont.
Tabele dai contignûts
Gjenars[cambie | modifiche il codiç]
A esistin dôs fameis di CPU:
- cun architeture Von Neumann classiche, dulà che dâts e istruzions a risiedin te stesse memorie (in chel mût chi al è possibil vê un codis che si modifiche di bessôl). Cheste architeture e je la plui comune, par vie de sô semplicitât e flessibilitât.
- cun architeture Harvard: i dâts e lis istruzions a risiedin in dôs memoriis difarentis. Cheste architeture e garantìs prestazions plui elevadis, parvie che lis dôs memoriis a puedin lavorâ in paralêl; l'inconvenient al è che chest gjenar di architeture al è plui complicât di gjestî. E je tipichementri usade intai DSP.
Architeture[cambie | modifiche il codiç]
Lis CPUs a contegnin:
- une Unitât aritmetiche-logjiche (ALU), che si ocupe di eseguî lis operazions logichis e aritmetichis;
- une Unitât di control, che e leç de memorie lis istruzions, i eventuâi dâts par cheste ultime, e eseguìs la istruzion e e memorize il risultât scrivint te memorie o in un regjistri de CPU.
- uns regjistris, speciâls locazions di memorie dentri de CPU, une vore velocis, dulà ch'al è possibil acedi plui rapidementri rispiet ae memorie: il valôr complessîf di ducj i regjistris de CPU al costituìs il stât dulà che si cjate intun dât moment. Doi regjistris simpri presentis a son:
- il regjistri IP (Instruction Pointer) o PC (Program Counter), che al conten la direzion de cele in memorie de prossime istruzion di eseguî;
- il regjistri dai flag: chest regjistri nol conten valôrs numerics convenzionâi, ma al è pluitost un insieme di bit, clamâts flag, che a segnalin i stâts particolârs de CPU e uns informazions sul risultât de ultime operazion eseguide. I flag plui impuartants a son:
- Flag di stât:
- Overflow: al indiche se il risultât de operazion precedentementri eseguide al è trop grant par il cjamp risultât: 1 al significhe presence di overflow, 0 tai altris câs;
- Zero: al vâl 1 se la ultime operazion e à vût come risultât il numar zero; altrimentri al val 0.
- Carry: al vâl 1 se la ultime operazion e à ecedût la capacitât dal regjistri che al conten il risultât, altrimentri al vâl 0 (a esempli: in un regjistri a 8 bit, che al pues rapresentâ dome numars di 0 a 255, la some 178 + 250 e darès come risultât 172 e il carry al sarès puest a 1).
- Segn: al indiche il segn dal risultât de ultime operazion eseguide: 0 al è risultât positîf, 1 negatîf
- Flag di control:
- Interrupt: se al à come valôr 1, la CPU e mole di rispuindi aes richiestis esternis di servizi des periferichis (i segnâi des liniis IRQ) fintremai che nol ven tornât a meti il valôr 0, o fin a che nol rive un segnâl di reset dal esterni.
- Flag di stât:


text:
Schi
Il schi al è un sport invernâl e une ativitât umane che e consiste intal sbrissâ su la nêf doprant apont i schis, che a jerin in origjin lungjis taulis di len e che cumò son in gjenar fats cun fibris di veri o materiâi simii, che si lein ai pîts cun atacs a pueste.
Un che al pratiche cheste ativitât al è clamât schiadôr.
A son praticadis diviersis varantis di schis, come il schi di font, il schi di montagne e chel forsit plui cognossût, il schi alpin; ducj chescj sports a son a vonde recents, parcè che a son vignûts fûr come ativitât di masse al inizi dal Nûfcent, e cuindi lis dissiplinis a son ancjemò in evoluzion, inte ricercje des massimis prestazions.
Storie[cambie | modifiche il codiç]
Il schi al è probabilmentri un dai mieçs par movisi plui antic, precedent forsit ancje la ravuede. Lis areis di dulà che al ven e je la Scandinavie, dulà che a son stâts cjatâts schis fossii datâts al 2500 p.d.C. cirche. Famôs al è une piture intune grote inte isule di Rødøy, in Norvegje, che a mostrin un om che al à tai pîts doi schis.


text:
Vanzeli seont Marc
'Si crôt che Marc al sedi chel zovin che cuant che Jesus al fo arestât intal Gjetseman e i apuestui a fuirin, i le daûr vistût di lin fin sul cuarp crot.
Marc lu cjatin come compagn di Pauli e di Barnabe intai lôr viaçs missionariis. A si mostrà fidât e al divignì un valit jutori par lôr.
Al fo un colaboradôr dai apuestui però nol jere un dai dodis.
Il vanzeli di Marc al è un dai plui curts e dal so contignût si vualme che probabilmentri al jere stât scrit pai cristians che si cjatavin a Rome.
Contignût[cambie | modifiche il codiç]
Marc al comence identificant Zuan il batiadôr. Chest al e il messazîr profetât par preparâ la strade di chel che prest al sarès vignût, Jesus. Di fat Jesus al vignì batiât di lui intal Jordan.
A ven po dopo la conte des tentazions de bande dal Diaul a Jesus.
Plui indenant al cjacare de predicazion che Jesus al començà in Galilee e dal inizi dal dâ dongje dai soi apuestui, començant di Simon(Pieri), Andree, Jacum e Zuan.
Al seguìs po dopo il so ministeri in Peree e a Jerusalem dulà che Jesus al sarà processât e metût a muart.
Utilitât[cambie | modifiche il codiç]
Gracie al limpit ritrat che Marc al fâs di Jesus, i cristians a puedin ricognossi l'adempiment di tantis profeziis mesianichis des scrituris dal Vecjo Testament dreçadis a lui.
Al met in evidence che Jesus al insegnà come un che al à "autoritât" e no come une persone autoritarie.
Il vanzeli di Marc al è util pai cristians di vuê aviersâts, come che a forin chei dal I secul, parcè che vuê i vêrs cristians a frontin timps dificii e a àn bisugne di vuide ispirade.
L'esempli di Crist di calôr, integritât mastine e coragjo che al mostrà denant des provis, sigurementri al po jessi di spiron pai cristians.


text:
Aeropuart internazionâl di Tân Sơn Nhất
L'aeropuart internazionâl di Tân Sơn Nhất (Sân bay quốc tế Tân Sơn Nhất) al è un aeropuart internazionâltâl di al lee la citât di Ho Chi Minh città, Dong Nam Bo, Vietnam con lis principâls citât dal mont, cun colegaments direts cun cetantis citâts vie pe Italie e in Europe, in Asie, dulà che a rivin che a partissin un bon numar di svoi internazionâi, soredut chei a bas presit (low cost); il scjali di Dong Nam Bo al è utilizât pai svoi charter. Al si cjate un aeropuart ancje al Can Tho, doprât dome pal turisim e come elipuart.


text:
Risuriment
Periode istoric, moviment di oms e ideis liberâls ch'al puartà a lis vueris per definitive liberazion da l'Italie de ocupazion foreste, massime di chee da l'Imperi d'Austrie prim e di chel d'Austrie-Ongjarie daspò e che al contibuì, in gran part, a la distruzion di chest ultim. La vuide dal Risuriment e fo puartade indevant di bande di une elit borghês, liberâl, massoniche e anticlericâl che pe planc planc e rivà a coinvolzi e a sveâ dut il popul talian. Dal 1948, al 1918 cul completament de unitât nazionâl e la formazion definitive dal Stât talian midiant lis Vueris di Indipendence.
Lis Vueris d'indipendence:
A chestis a van zontadis:
la Concuiste dal Sut-Italie par man da "i Mil" di Giuseppe Garibaldi
la Concuiste dal Centri-Italie
la Concuiste di Rome e dal Lazi


text:
30 giugno 2010
Presentazion de Patrie a Marian
Us spietìn vuê a Marian pe presentazion de Patrie di Jugn: (cuviertine dedicade a Dino Zoff): o sarìn il Dreetôr Valcic e jo, ospits de sindic Cristina Visintin. Apontament te sale dal consei comunâl in place dal municipi aes 8 e mieze di sere.
27 giugno 2010
Dut in waka waka
Va ben, lu amet, o ai fat une mancjance: no ai inmò fevelât des partidis dai mondiâi e alore o recuperi cuntun video che mi à fat ribaltâ dal ridi! E intant, in onôr dai miei amîs di Colonia Caroya jo o tifi Argjentine (ancje se Maradona no mi è propit simpatic).
24 giugno 2010
Documentari a Maian
Sabide ai 26 di Jugn, li dal Auditorium Comunâl di Maian aes 20.45 cun jentrade libare, al vignarà presentât il film documentari Cjampanes realizât dai "Pignots de Companie Instabil di Artigne".
Nassude cuasi par câs tal 1991, la companie teatrâl e ricêf in dì di vuê larcs e entusiastics consens in tantis localitâts de regjon cui siei spetacui che a tindin a fâ rivivi la autenticitât dal vivi furlan, libar dai condizionaments imponûts de culture moderne.
Il film al nas dal desideri di Anna Maria De Monte, autore dai tescj teatrâi e ancje atore de companie, di realizâ un cd audio che al contignìs une sô conte e il sun des cjampanis di mandâ a un parint in sud Americhe. Al scomençà cussì la stesure de senegjature e tal stes timp a partirin lis richiestis di contribût a istituzions publichis e privadis che in gracie dal lôr interessament a àn permetût la realizazion dal progjet.
Cjampanes al è un film documentari che al conte, traviers une letare, i ricuarts di Anna Maria De Monte. Il fîl dal discors a son lis cjampanis che a vuidin il spetatôr te storie che e marcje i ultins cincuante agns de vite di paîs in Friûl. Une volte, il sun des cjampanis al segnave la vite di une comunitât, il nassi e il murî de zornade, la ore dal gustâ e de preiere, l'ultin viaç dal om in chest mont. Si che duncje il film documentari si môf sul fîl dai ricuarts fasint rivivi moments significatîfs di vite di un passât no ancjemò lontan cuant che i ritmis di ogni dì a lassavin spazi al incuintri, al dialic, ae condivision. Lis imagjinis a mostrin la zone culinâr, ma a puedin dal sigûr rapresentâ buine part de regjon. Tantis fameis a podaran cussì ricognossisi par vie che a àn vivût e a vivin situazions compagnis a chês descritis tal film. Cun di plui, la sielte di limitâ i dialics e je stade fate par lassâ al spetatôr la pussibilitât di identificâsi cu la storie contade.
Cun chest lavôr, basât sul test di Anna Maria De Monte, "I Pignots" no intindin peâsi ae nostalgjie pal passât, ma trasmeti un insegnament e un messaç di sperance indreçât soredut ai zovins ricuardantjur che i valôrs no van daûr lis modis e no si pierdin tal timp.
Tal avignî, Cjampanes al vignarà distribuît ancje tal forest midiant lis associazions dai emigrants. Infratant si sta valutant la partecipazion a concors nazionâi dedeâts al setôr e ancje a une dopleadure in lenghe inglese che e permetarès une plui grande difusion tal forest e ancje la pussibilitât di partecipâ a concors internazionâi.
Eventuâls ufiertis libaris cjapadis sù vie pe serade a saran dopradis par comprâ lis cjampanis pal gnûf cjampanili di Maian.
Nassude cuasi par câs tal 1991, la companie teatrâl e ricêf in dì di vuê larcs e entusiastics consens in tantis localitâts de regjon cui siei spetacui che a tindin a fâ rivivi la autenticitât dal vivi furlan, libar dai condizionaments imponûts de culture moderne.
Il film al nas dal desideri di Anna Maria De Monte, autore dai tescj teatrâi e ancje atore de companie, di realizâ un cd audio che al contignìs une sô conte e il sun des cjampanis di mandâ a un parint in sud Americhe. Al scomençà cussì la stesure de senegjature e tal stes timp a partirin lis richiestis di contribût a istituzions publichis e privadis che in gracie dal lôr interessament a àn permetût la realizazion dal progjet.
Cjampanes al è un film documentari che al conte, traviers une letare, i ricuarts di Anna Maria De Monte. Il fîl dal discors a son lis cjampanis che a vuidin il spetatôr te storie che e marcje i ultins cincuante agns de vite di paîs in Friûl. Une volte, il sun des cjampanis al segnave la vite di une comunitât, il nassi e il murî de zornade, la ore dal gustâ e de preiere, l'ultin viaç dal om in chest mont. Si che duncje il film documentari si môf sul fîl dai ricuarts fasint rivivi moments significatîfs di vite di un passât no ancjemò lontan cuant che i ritmis di ogni dì a lassavin spazi al incuintri, al dialic, ae condivision. Lis imagjinis a mostrin la zone culinâr, ma a puedin dal sigûr rapresentâ buine part de regjon. Tantis fameis a podaran cussì ricognossisi par vie che a àn vivût e a vivin situazions compagnis a chês descritis tal film. Cun di plui, la sielte di limitâ i dialics e je stade fate par lassâ al spetatôr la pussibilitât di identificâsi cu la storie contade.
Cun chest lavôr, basât sul test di Anna Maria De Monte, "I Pignots" no intindin peâsi ae nostalgjie pal passât, ma trasmeti un insegnament e un messaç di sperance indreçât soredut ai zovins ricuardantjur che i valôrs no van daûr lis modis e no si pierdin tal timp.
Tal avignî, Cjampanes al vignarà distribuît ancje tal forest midiant lis associazions dai emigrants. Infratant si sta valutant la partecipazion a concors nazionâi dedeâts al setôr e ancje a une dopleadure in lenghe inglese che e permetarès une plui grande difusion tal forest e ancje la pussibilitât di partecipâ a concors internazionâi.
Eventuâls ufiertis libaris cjapadis sù vie pe serade a saran dopradis par comprâ lis cjampanis pal gnûf cjampanili di Maian.
23 giugno 2010
Un vêr campion
No us dîs ce emozion che o ai vude a intervistâ Dino Zoff: su la Patrie dal Friûl di chest mês o fevelìn di balon e a mi mi à tocjât l'onôr di fevelâ cul mitic portieron di Marian.
Par lei la interviste: fracait chi.
Par lei la interviste: fracait chi.
21 giugno 2010
Mandi Emilio Crozzolo
Mi àn visât che al è mancjât Emilio Crozzolo, president de Societât Furlane di Buenos Aires. Jo no lu cognossevi di persone, ma cuant che tal 2007 (che in chel an la Societât e à fat 80 agns) o vin proponude la FriûlTV nus veve mandât un messaç video che us torni a proponi. Jo lu ricuardarai cussì.
Un mandi di cûr a ducj i furlans di Buenos Aires e a la famee di Emilio Crozzolo in chest moment dificil.
Un mandi di cûr a ducj i furlans di Buenos Aires e a la famee di Emilio Crozzolo in chest moment dificil.
14 giugno 2010
13 giugno 2010
La Cjacarade di Valcic sul Gazzettino di vuê
Dree Valcic (te foto) al dediche vuê la sô rubriche "La Cjacarade" a la azion (o miôr: la no-azion) dal Arcivescul Mazzocato su la cuistion furlane. Il titul mi somee che al dîs za tant...
Chel «mandi» che l'arcivescul nol rinove
di Dree Valcic
Di cuant che al è rivât a Udin, bonsignôr Andrea Bruno Mazzocato, arcivescul, come segnâl di comprension pe gnove realtât che al cjapave la vuide spirtuâl, si è limitât fint cumò a un debil e cuasi obleât “mandi” al la fin dal so discors di investidure. Di chê dì, ai 18 di Otubar dal 2009, al è passât avonde timp par capî lis dinamichis di chel Friûl «che no cognòs» come che al veve dit ta chê volte.
Par tacâ chel percors al à sielt lis sedis dal disasi e de soference: la preson e il Piccolo Cottolengo, che a mostravin lis carateristichis che al intindeve dâ al so mandât. Pocje politiche, plui magjisteri. La incarghe dade a Genero in sostituzion di Gherbezza tal puest di vicjari gjenerâl, mi somee che e confermi la sensazion.
No che chest ca al fos un politic di nature, ma al è stât lui il cleric che al à partecipât a ogni iniziative, cunvigne, assemblee che e domandàs la presince de Glesie dal Friûl dongje dai problemis leâts al disvilup di cheste tiere. Comprindûts chei de autonomie. Un argoment che Mazzocatp al evite pulît, come che no si è mai venturât sui ritarts romans pe aprovazion dal “Messâl par furlan”. Forsit al à decidût che un “mandi” al baste e al vanze.
Chel «mandi» che l'arcivescul nol rinove
di Dree Valcic
Di cuant che al è rivât a Udin, bonsignôr Andrea Bruno Mazzocato, arcivescul, come segnâl di comprension pe gnove realtât che al cjapave la vuide spirtuâl, si è limitât fint cumò a un debil e cuasi obleât “mandi” al la fin dal so discors di investidure. Di chê dì, ai 18 di Otubar dal 2009, al è passât avonde timp par capî lis dinamichis di chel Friûl «che no cognòs» come che al veve dit ta chê volte.
Par tacâ chel percors al à sielt lis sedis dal disasi e de soference: la preson e il Piccolo Cottolengo, che a mostravin lis carateristichis che al intindeve dâ al so mandât. Pocje politiche, plui magjisteri. La incarghe dade a Genero in sostituzion di Gherbezza tal puest di vicjari gjenerâl, mi somee che e confermi la sensazion.
No che chest ca al fos un politic di nature, ma al è stât lui il cleric che al à partecipât a ogni iniziative, cunvigne, assemblee che e domandàs la presince de Glesie dal Friûl dongje dai problemis leâts al disvilup di cheste tiere. Comprindûts chei de autonomie. Un argoment che Mazzocatp al evite pulît, come che no si è mai venturât sui ritarts romans pe aprovazion dal “Messâl par furlan”. Forsit al à decidût che un “mandi” al baste e al vanze.
10 giugno 2010
Rispiet
Al è un pôc che al mancje un post gnûf… ma disìn che mi soi cjapât un moment par lei alc di plui e scrivi alc di mancul. Parcè?
Parcè che cuant che tu ti cjatis pes mans pagjinis come chês scritis di Amato De Monte e la sô femine Cinzia Gori, tu ti rindis cont di trop che a pesin lis lôr peraulis e trop invezit che a son cuasi di bant dutis chês altris, comprindudis lis tôs.
“Gli ultimi giorni di Eluana” al è un libri che o ai let dut di un flât, cun intensitât e atenzion. Parcè che o volevi capî. O ai simpri cirût di no lassâmi tirâ te confusion di chei dîs, di no cedi a la tentazion de gare a cui che al berghelave di plui par vê reson. E o soi content di no jessi sbrissât, ancje grazie al grant esempli che mi à dât une altre persone impuartante.
Cui miôr di lui che al à cjapade une responsabilitât cussì grande podevial descrivi chei fats? Sigûr che Beppino Englaro al à scrit ancje lui un libri, articui, si è batût par puartâ indevant cheste bataie. Ma cuant che al è jessût chest libri o ai sintude une fuarce strane che mi à dit a colp che o vevi di cjolilu.
E lei lis pagjinis scritis dal miedi De Monte, un riferiment a nivel di anestesie, une specializazion fondamentâl de medisine, mi à fat vignî i sgrisui. Cui che lis à scritis nol veve dome une opinion, ma ancje la competence necessarie par tratâ un câs come chel di Eluana Englaro. E propit leint chestis pagjinis o ai vude la sensazion clare che Amato De Monte al à zontât a la sô preparazion sientifiche ancje chê part di umanitât che e covente in situazions cussì. O ai capît che par lui no si tratave di un “câs Englaro”, ma dal dolôr di une famee che e veve dibisugne di delicatece e rispiet. Robe che invezit tancj no àn fat. Ta chês zornadis ai sintude tante confusion, ma o ai vude la impression che la plui part no à vude chê di metisi in discussion, cirint magari di capî ce che chê famee e à passât.
In tancj a jerin cussì preocupâts di fâ savê ce che al jere miôr fâ, cence magari nancje vê viodude la situazion cui lôr voi, che forsit no àn cirût (o no àn vude voie) di imagjinâ ce che un pari e une mari a puedin sintî denant di une disgracie cussì grande come viodi une fie ferme intun jet par cussì tant timp dopo di un incident, savint cemût che le pensave cheste fie. E claris a vegnin fûr lis contradizions di un sisteme che si è dimostrât une vore impreparât a frontâ tematichis cussì grandis.
Par furtune che invezit a son personis che impreparadis no son. Amato De Monte mi à fat rifleti e lu ringrazii. Lu ringrazii pe sô professionalitât di miedi al servizi di cui che al à bisugne, ma ancje pe umanitât di om che e ven fûr di chest libri. Rispiet de persone, rispiet dal dolôr dai cjârs, rispiet de justizie… sì parcè che forsit, tal grant davoi, plui di cualchidun si è dismenteât ancje dal fat che ce che al è stât fat al jere l’adempiment di un at in non de leç uficiâl in rispiet di une volontât difindude cun trasparence in ducj chescj agns.
Jo no sai cemût che mi sarès compuartât intune situazion cussì... o ai za dit che si varès di jessi li par podê fevelâ, ma dal sigûr o varès domandât di vê la gracie di podê confrontâmi cuntune persone come lui, che mi à dimostrât di cognossi pardabon il significât de peraule “rispiet”.
PS: us consei di lei il so libri, ma ancje di lâ a viodi il sît http://www.pereluana.it/, di lei chest intervent di pre Tonin Cjapielâr che us vevi za segnalât e di scoltâ cheste cjançon di Aldo Rossi "Pari".
Parcè che cuant che tu ti cjatis pes mans pagjinis come chês scritis di Amato De Monte e la sô femine Cinzia Gori, tu ti rindis cont di trop che a pesin lis lôr peraulis e trop invezit che a son cuasi di bant dutis chês altris, comprindudis lis tôs.
“Gli ultimi giorni di Eluana” al è un libri che o ai let dut di un flât, cun intensitât e atenzion. Parcè che o volevi capî. O ai simpri cirût di no lassâmi tirâ te confusion di chei dîs, di no cedi a la tentazion de gare a cui che al berghelave di plui par vê reson. E o soi content di no jessi sbrissât, ancje grazie al grant esempli che mi à dât une altre persone impuartante.
Cui miôr di lui che al à cjapade une responsabilitât cussì grande podevial descrivi chei fats? Sigûr che Beppino Englaro al à scrit ancje lui un libri, articui, si è batût par puartâ indevant cheste bataie. Ma cuant che al è jessût chest libri o ai sintude une fuarce strane che mi à dit a colp che o vevi di cjolilu.
E lei lis pagjinis scritis dal miedi De Monte, un riferiment a nivel di anestesie, une specializazion fondamentâl de medisine, mi à fat vignî i sgrisui. Cui che lis à scritis nol veve dome une opinion, ma ancje la competence necessarie par tratâ un câs come chel di Eluana Englaro. E propit leint chestis pagjinis o ai vude la sensazion clare che Amato De Monte al à zontât a la sô preparazion sientifiche ancje chê part di umanitât che e covente in situazions cussì. O ai capît che par lui no si tratave di un “câs Englaro”, ma dal dolôr di une famee che e veve dibisugne di delicatece e rispiet. Robe che invezit tancj no àn fat. Ta chês zornadis ai sintude tante confusion, ma o ai vude la impression che la plui part no à vude chê di metisi in discussion, cirint magari di capî ce che chê famee e à passât.
In tancj a jerin cussì preocupâts di fâ savê ce che al jere miôr fâ, cence magari nancje vê viodude la situazion cui lôr voi, che forsit no àn cirût (o no àn vude voie) di imagjinâ ce che un pari e une mari a puedin sintî denant di une disgracie cussì grande come viodi une fie ferme intun jet par cussì tant timp dopo di un incident, savint cemût che le pensave cheste fie. E claris a vegnin fûr lis contradizions di un sisteme che si è dimostrât une vore impreparât a frontâ tematichis cussì grandis.
Par furtune che invezit a son personis che impreparadis no son. Amato De Monte mi à fat rifleti e lu ringrazii. Lu ringrazii pe sô professionalitât di miedi al servizi di cui che al à bisugne, ma ancje pe umanitât di om che e ven fûr di chest libri. Rispiet de persone, rispiet dal dolôr dai cjârs, rispiet de justizie… sì parcè che forsit, tal grant davoi, plui di cualchidun si è dismenteât ancje dal fat che ce che al è stât fat al jere l’adempiment di un at in non de leç uficiâl in rispiet di une volontât difindude cun trasparence in ducj chescj agns.
Jo no sai cemût che mi sarès compuartât intune situazion cussì... o ai za dit che si varès di jessi li par podê fevelâ, ma dal sigûr o varès domandât di vê la gracie di podê confrontâmi cuntune persone come lui, che mi à dimostrât di cognossi pardabon il significât de peraule “rispiet”.
PS: us consei di lei il so libri, ma ancje di lâ a viodi il sît http://www.pereluana.it/, di lei chest intervent di pre Tonin Cjapielâr che us vevi za segnalât e di scoltâ cheste cjançon di Aldo Rossi "Pari".
Iscriviti a: Post (Atom)


text:
Storie
La storie e je la dissipline che si ocupe dal studi e de interpretazion dai fats dal passât de int, des fameis, e des societâts umanis. La peraule storie e ven dal grêc ισtopίa (par latin historia), ven a stâi "une relazion des informazions su di une persone". I storics a otegnin informazions sul passât da diviersis gjenars di risultivis, cjapant dentri regjistrazions scritis, bêçs o altris ogjets, fabricâts, monuments e intervistis (storie orâl).
Le peraule "storie" al a ancje il significât di "conte leterarie" o in dut câs , di conte (orâl o ancje scrite) di acadiments imagjnaris.Cheste acetazion no sarâ spegade in cheste vôs , ancje se la storie tal sens , je ancje une "rifierte" elaborade cun l'imagjnazion e proponude a un public interessât di letôrs.
Tabele dai contignûts
Preistorie[cambie | modifiche il codiç]
Storie antighe[cambie | modifiche il codiç]
Etât di mieç[cambie | modifiche il codiç]
- Alte etât di mieç
- Basse etât di mieç
- Lote pes investiduris
- Crosadis
- Peste Nere
- Cavalîrs templârs
- Riforme Protestante
Storie Moderne[cambie | modifiche il codiç]
- Scuvierte des Americhis
- Rinassiment
- Umanisim
- Vuere dai trente agns
- Rivoluzion francese
- Vuere di indipendence merecane
- Rivoluzion industriâl
Storie Contemporanee[cambie | modifiche il codiç]
- Risuriment
- Panic finanziari merecan dal 1907
- Rivoluzion russe
- Prime Vuere Mondiâl
- Fassisim
- Comunism
- Seconde Vuere Mondiâl
- Vuere frêde


text:
I lavoradôrs de Serling a àn esperience te redazion di dizionaris gjenerâi e setoriâi: a àn colaborât in grande misure par puartâ indevant i progjets di lessicografie plui impuartants dai ultins agns.
Socis de Serling a àn vût grande part te lematizazion e ancje te elaborazion informatiche dal Grant Dizionari Bilengâl Talian-Furlan volûts dal Osservatori Regjonâl de Lenghe e de Culture Furlanis (OLF), finanziât de Regjon Friûl Vignesie Julie e metût in vore dal Centri Friûl Lenghe 2000. Socis de Serling a son ancje autôrs dal Coretôr Ortografic Furlan e dal Dizionari Ortografic Furlan di Informazion Furlane soc. coop.
Zontant lis competencis linguistichis e chês informatichis la Serling e je in stât di produsi e di inzornâ diviers struments di linguistiche computazionâl (coretôr ortografic, divisôr silabic automatic, gramatiche eletroniche, eserciziaris…).


text:
Servizis: lessicografie e linguistiche computazionāl
I lavoradōrs de Serling a ąn esperience te redazion di dizionaris gjenerāi e setoriāi: a ąn colaborāt in grande misure par puartā indevant i progjets di lessicografie plui impuartants dai ultins agns.
Socis de Serling a ąn vūt grande part te lematizazion e ancje te elaborazion informatiche dal Grant Dizionari Bilengāl Talian-Furlan volūts dal Osservatori Regjonāl de Lenghe e de Culture Furlanis (OLF), finanziāt de Regjon Friūl Vignesie Julie e metūt in vore dal Centri Friūl Lenghe 2000. Socis de Serling a son ancje autōrs dal Coretōr Ortografic Furlan e dal Dizionari Ortografic Furlan di Informazion Furlane soc. coop.
Zontant lis competencis linguistichis e chźs informatichis la Serling e je in stāt di produsi e di inzornā diviers struments di linguistiche computazionāl (coretōr ortografic, divisōr silabic automatic, gramatiche eletroniche, eserciziaris...).
Dizionari ortografic Furlan. Plui di 38.000 lemis dal talian al furlan e dal furlan al talian. Grafie uficiāl e lenghe furlane di riferiment. Comprilu ca di noaltris!
Cors di grafie furlane. Une formulazion clare e sintetiche des regulis di grafie uficiāl de lenghe furlane, cun esercizis e soluzions e un cd par i detāts. Comprilu ca di noaltris!
email: info@serling.org
tel. / fax : +39 0432 649131
p.i. 02203350307


text:
Lenghe greche
La lenghe greghe e je une lenghe indoeuropeane, che si à cjacarât, cun diviersis varietâts, de seconde metât dal II mileni p.d.C. fin al dì di vuê. In passe 3500 agns di storie, il grêc al à cognossût profondis trasformazions, tant che a si puedin disferenceâ trê grandis fasis linguistichis: il grêc antic (dal XIV secul p.d.C. fintremai il V secul d.d.C., il grêc medievâl o bizantin (dal VI secul d.d.C. al XV secul d.d.C.) e il grêc moderni o neogrêc (dal XVI secul in ca); in ognidune di chestis fasis a si son formâts diviers dialets par vie de separazion gjeografiche.
Storie[cambie | modifiche il codiç]
Intal mont elenistic, che al cjapave dentri grancj teritoris di Europe, Asie e Afriche, e jere une vore pandude la "koinè", (che e à par significât "lenghe comun a ducj") metude adun di une messedance di dialets. La coinè e deventà une lenghe internazionâl.
Alfabet[cambie | modifiche il codiç]
I grêcs a no inmanearin il lôr alfabet, ma lu cjaparin sù dai fenicis. Al è fat di vincjecuatri letaris.
Vocabolari[cambie | modifiche il codiç]
Al è une vore ric e precîs. A son diviersis peraulis par jentrâ intai detais a pet di un stes tiermin. Tancj vocabui in altris lenghis a divegnin di lidrîs e tiermins e grêcs.


text:
Clitic
Il clitic al è un element gramaticâl cuntun compuartament medi jenfri un foneme peât a une peraule e une peraule. Dal pont di viste de sintassi al ten un compuartament plui dongje alis peraulis ma no cul sun che al va plui daûr a lis peraulis che al à dongje. Un clitic tal stes timp al à cualchi proprietât di une peraule e cualchidune altre che e je tipiche di un afis. Tancj clitics a puedin jessi spiegâts te storie de formazion de lenghe tant che un procès par lâ daûr a la gramatiche: ven a stâi se al veve une proprietât indipendent, tal timp al va a cuistâ proprietâts di un afis. Tal stadi di mieç al po jessi un clitic. In cheste maniere al po stâ intune classe gramaticâl diferente.
Tipic dal furlan a son i pronons clitics dal sogjet. Chescj, cognossûts ancje come pleonastics, a son doprâts cui verps par esprimi miôr il sogjet; a puedin jessi prin dal verp te forme afermative o subite daûr tal câs de interogative o te frase vocative. Une des carataristichis dal furlan al è che al dopre i clitics (par inglês “unstressed pronouns”), la forme dai pronons pleonastic.
Viodin cemût che si volte “Peter sings”:
- Italian - Pietro canta.
- Furlan - Pieri al cjante.
Viodin cemût che si volte “Mary sings”:
- Italian - Maria canta.
- Furlan - Marie e cjante.
Viodin cemût che si volte “He sings”:
- Italian - Canta.
- Furlan - Al cjante.
Cheste tabele e conten pronons e pronons clitics o pleonastics: Stressed Unstressed Io jo o tu tu tu lui lui al lei jê e
noi nô o noaltris o voi (pl.) vô o voaltris o essi lôr a
Un esempli: jo o lavori al significhe I work; jo lavorio? al significhe Do I work?, mintri lavorassio al vûl dî I wish I worked.


text: Linie 10 (Mühldorf-Weiding-Polling-Tüßling-Teising-Altötting) Linie 11 (Mühldorf-Töging-Erharting-Winhöring-Neu-/Altötting) Linie 12 (Mühldorf-Oberneukirchen-Tüßling-Teising-Altötting) Linie 30 (Mühldorf a. Inn - Waldkraiburg - Aschau a. Inn) Linie 33 (Mühldorf a. Inn - Neuötting - Burgkirchen - Burghausen) Linie 34 (Mühldorf a. Inn - Unterneukirchen - Burgkirchen - Burghausen) Linie 36 (Heldenstein - Waldkraiburg - Mühldorf a. Inn - Unterneukirchen) Linie 46 (Mühldorf a. Inn - Eggenfelden - Pfarrkirchen - Passau) Linie 47 (Mühldorf a. Inn - Kraiburg a. Inn) Linie 48 (Simbach a. Inn - Neuötting - Mühldorf a. Inn) Linie 49 (Peterskirchen / Waldkraiburg - Oberneukirchen -Mühldorf a. Inn) Linie 51 (Neumarkt-St. Veit / Oberbergkirchen - Ampfing -Mühldorf a. Inn) Linie 53 (Neumarkt-St. Veit- Niedertaufkirchen / Nieder-bergkirchen - Mühldorf a. Inn) Linie 55 (Freimehring / Ampfing - Waldkraiburg - Mühldorf - Altötting) Linie 57 (Haag i. OB - Ampfing / Waldkraiburg - Mühldorf) Linie 60 (Ranoldsberg - Buchbach - Ampfing - Waldkraiburg / Mühldorf a. Inn)


text:
Distret di Neusiedl am See
Il distret di Neusiedl am See al è un dai distrets dal stât federât austriac (tod. Bundesland) dal Burgenland.
Al è ulteriormentri divisibil in 27 comuns (tod. Gemeinden) - di chescj, 3 a son "citâts" (tod. Städte), 10 a son "comuns cun derit di marcjât" (tod. Marktgemeinden). Di seguit la liste.
Citâts[cambie | modifiche il codiç]
Comuns cun derit di marcjât[cambie | modifiche il codiç]
- Andau
- Apetlon
- Gols
- Illmitz
- Jois
- Podersdorf am See
- Sankt Andrä am Zicksee
- Wallern im Burgenland
- Weiden am See
- Zurndorf
Comuns[cambie | modifiche il codiç]
- Deutsch Jahrndorf
- Edelstal
- Gattendorf
- Halbturn
- Kittsee (crav. dal Bgld. Gijeca)
- Mönchhof
- Neudorf bei Parndorf (crav. dal Bgld. Novo Selo)
- Nickelsdorf
- Pama (crav. dal Bgld. Bijelo Selo)
- Pamhagen
- Parndorf (crav. dal Bgld. Pandrof)
- Potzneusiedl
- Tadten
- Winden am See


text:
Arcje dal Pat
Arcje dal pat.
E je definide ancje "arcje de testemoneance".
E jere une casse fate sul comant dal Idiu e secont lis sôs istruzions. Si cjatave intal Santissim dal tabernacul e plui tart intal templi di Salomon.
Forme e misuris.
E jere lungje cirche 110 centimetrots, largje 65 e alte 65.
E jere fate di len di agace e sfodrade dentri e fûr di aur rût.
Il tapon al jere di aur massiç e su di lui a si cjatavin dôs statuis a forme di agnul (cherubins), ancje chescj ducj di aur.
Ai lâts, la cassele a veve doi anei par bande dulà che a jerin impiradis dôs stangjies di agace sfodradis di aur che a servivin par traspuartâle.
Contignût.
L'Arcje e servive come archivi par conservâ i memoreadôrs sacris.
Intal so interni a si cjatavin lis dôs tauletis de testemoneance o Dîs Comandaments.
A 'ndi jere ancje une ceste che e contignive la mane e la vergje di Arone.
Significât.
L'Arcje e veve relazion cu la presince dal Idiu, e chest al puartave benedizions al popul di Israêl, come che si po lei in varijes bandis dal Vecjo Testament.
Il fat che e figuràs la presince dal Idiu al comandave che i vignissin mostrâts debit rispiet e une vore di rivuart.
No jere però un magheç. La benedizion dal Idiu e dipendeve de spiritualitât e de fedêl obedience di chei che a 'ndi vevin paronance.
L'Arcje no si cjate plui e no si sa cuant e in cualis circostancis e je sparide.


text:
Basiliche di Sant Antoni da Padue
La Basiliche di Sant Antoni da Padue e je la glesie plui grande de citât di Padue in Italie. Visitade dut l'an da piligrins vignûts di ogni bande dal mont, e je cognossude semplicementi cul non di Il Sant (Il Santo, par talian), ma no je il domo de citât.
La costruzion de Basiliche ven scomençade in tal 1238, siet agns daspò la muart di Sant Antoni da Padue. Il Sant, come che al veve lassât scrît tal sô testament, al fo soterât in te piçule glesie di Sante Marie Mater Domini, dongje di un convent da Lui fondât in tal 1229. Cheste gleseute e fo incorporade in te Basiliche cul non di Capele de Madone Môre.
La Basiliche e je un grant edifizi, cence un stîl architetonic definît. Drenti, a son tancj monuments funerarîs. In te Capele dal Santissim Sacrament si cjate la tombe dal famôs condutôr Gattamelata e ancje di sô fî Zuan Antoni. Lis relicuiis dal Sant si cjatin inte Capele dal Tesaur. Il cuarp dal Sant, ch'al jere stât metût in te Capele de Madone Môre cumò si cjate in une capele speciâl, creade par Tullio Lombardo cun sculturis di Tiziano Aspetti. In te Basiliche si cjatin tantis figuris impuartantis de Madone. Oparis di grande impuartance son il doplîr di Pasche creât in tal 1515 par Dree Briosco, sîs statuis dal Sant dal Donatel e il Crist in crôs di Altichero da Zevio, une des oparis plui impuartantis de fîn dal secul XIV.


text:
Lenghe ebraiche
Origjin[cambie | modifiche il codiç]
La storie no palese la divignince dal ebraic, come dal rest di nissune des plui antighis lenghis cognossudis come, il sumer, l'acjadic, l'aramaic, l'egjizian. A 'ndi è diviersis ipotesis, une di chestis a pâr che a fasi derivâ l'ebraic dal aramaic o di cualchi dialet cananeu. Une buine font storiche che forsi a po ufrì un sclariment cret de divignince de lenghe ebraiche a je la Biblie. Dentri al è scrit de lenghe cjacarade dai dissendents di "Abram l'ebreu" dissendint a so volte di Sem fî di Noè.
Alfabet e scriture[cambie | modifiche il codiç]
L'alfabet ebraic al jere compost di vincjedôs consonantis, cualchidune des cuâl a podeve figurâ doi suns. Lis vocâls a vignivin zontadis dal letôr, secont il contest. Ancje un letôr de lenghe taliane in cierts câs a si compuarte cussì, par esempli al è scrit "cfr." al lei "confronta" o al è scrit "btg." al lei "battaglione". A si scrîf da drete a çampe.
Carateristichis[cambie | modifiche il codiç]
L'ebraic a je une lenghe une vore sauride e plene di metaforis. Il vocabolari al è fat di tiermins che a riclamin ai sens de viste, uldide, tast, ecc. In chest mût a piturin un cuadri mentâl par il letôr o par il scoltadôr.


text:
La traduzion e je une ativitât che e domande cognossince une vore buine des lenghis tratadis, sensibilitât, ecuilibri e che si fonde su la esperience e su la professionalitât.
La Serling e à tradutôrs in lenghe furlane che a àn otignût il certificât tal cors par tradutôrs cun competencis specifichis in lenghe furlane organizât tal 2000 dal OLF (Osservatori pe Lenghe e Culture Furlanis) e de Universitât di Udin.
Socis de Serling a àn lavorât ancje li de Universitât di Udin tant che docents tal Cors par Tradutôrs e Interpretis di Gurize, insegnant ancje traduzion tai cjamps specifics dai tescj juridics, aministratîfs e burocratics e a àn fat part de Comission di Normalizazion dal Lessic Juridic Aministratîf de lenghe furlane des Provinciis di Gurize, Pordenon e Udin.
Il numar di tradutôrs e la varietât des lôr capacitâts specifichis a permetin ae Serling di furnî un servizi dal nivel plui alt in cjamps diviers. La ativitât principâl di traduzion puartade indevant de Serling e je dal talian al furlan, ma si pues rispuindi ancje a domandis di voltâ in o di altris lenghis (inglês, francês, catalan…)


text:
Statistiche
La statistiche e je une sience di derivazion matematiche che si ocupe di studiâ e descrivi la realtât fenomeniche intai siei aspiets di rilevazion numeriche. La statisiche e derive partant lis sôs regulis e lis sôs valutazions cualitativis traviers de analisi di rilevaments cuantitatîfs oportunementri selezionâts.
La metodologjie statistiche e ven sudividude tradizionalmentri in doi ramaçs, a strent leâts:
La prime e rivuarde indicadôrs statistics (indicadôrs di posizion, di variazion, di concentrazion, di corelazion, ecc.) par riassumi cun pôcs numars (medie, variance, ecc.) realtâts ancje complessis.
La statistiche inferenziâl e à l'obietîf di fâ afermazions consistents ancje par fenomens che no son stâts osservâts, gjeneralizant i risultâts a partî dal dât empiric; al studie cun di plui la verifiche di ipotesi. Par fâ chest e dopre i struments de teorie de probabilitât.


text:
Viers
Il viers al è la unitât metriche base pe poesie, sedi sot dal pont di viste ritmic che visîf. In tipografie al è delimitât lant a gnove rie.
Inte metriche scolastiche, al è une sucession di silabis struturade daûr di ciertis regulis (a seconde dal lôr numar, ae dislocazion des silabis tonichis e atonis, e ae posizion dai acents).
Il viers libar al pues jessi cjapât dentri dentri di une definizion plui largje, tant che porzion di test che l'autôr al sielç tant chea unitât di segmentazion.
La division di un test in viers e indrece daurman il letôr a une interpretazion dal test focalizade no dome sul so significât ma ancje sul mût che chest al è esprimût e organizât, in altris peraulis su la dialetiche tra forme e contignût.
La segmentazion dai viers e jentre in relazion cun chê linguistiche intun zûc di corispondencis e diferencis che a cjapin un rilêf espressîf e formâl.


text:
60
De Vichipedie, la enciclopedie libare dute in marilenghe.
Tabele dai contignûts
Acjadiments[cambie | modifiche il codiç]
Friûl[cambie | modifiche il codiç]
- Sant Ramacul al torne a Aquilee deventant il so prin vescul.
Tal mont[cambie | modifiche il codiç]
- Eron di Alessandrie al scrîf il tratât Metriche, Mecaniche e Pneumatiche
- Seneca al compon Quaestiones naturales, prim e unic tratât fisic de etât romane
Nassûts[cambie | modifiche il codiç]
Muarts[cambie | modifiche il codiç]
- Date uficiâl de muart di Sant Pieri (Simon)
- Domitius Afer, oratôr roman